Таълим-тарбиянинг илк бўғини – Сурхон тонги\nБош саҳифа / Таълим / Таълим-тарбиянинг илк бўғини\nФеврал 20, 2018\tТаълим Изоҳ қолдириш 957 Кўрилди\nунда қандай ўзгаришлар кутилмоқда?\nТаълим-тарбиянинг илк бўғини бу — мактабгача таълим- тизимидир. Чунки мактабгача таълим боланинг соғлом, ҳар томонлама баркамол бўлиб улғайишига интилиши ва билим олишга қизиқишини уйғотадиган муҳим босқичдир. Мантиқан ёндашганда, боланинг 5-7 ёшгача эгаллаган билими қанчалик кўп бўлса, умрининг кейинги қисмида ўрганганлари ҳам шунга мос бўлади.\nШу маънода, бугун фарзандларимиз мактабга чиққунига қадар саводли бўлсин, ўқишни, санашни, керак бўлса, хорижий тилларни ўргансин, деб мактабгача таълим тизимида туб ислоҳотлар амалга оширилаётир.\n14 февралда Президентимиз Ш.Мирзиёев раислигида ўтказилган мактабгача таълим тизимини ислоҳ қилиш ва ривожлантириш бўйича чора-тадбирлар натижадорлиги таҳлилига бағишланган видеселектор йиғилишида ҳам мазкур тизим чуқур таҳлил қилиниб, шу пайтгача назардан четда бўлган энг кичик жиҳатларгача эътибор қаратилди. Унда жорий йилда мактабгача таълим муассасаларини қуриш-таъмирлаш бўйича манзилли рўйхатни тасдиқлаш, яқин икки йилда мамлакатимиздаги барча боғчаларни жиҳозлаш бўйича ҳужжатларни тайёрлаш зарурлиги таъкидланди. Давлат хусусий шерикчилик асосида хусусий боғчалар ташкил этиш бўйича ҳам қатор вазифалар белгиланди. Бу бўйича бир нечта вилоятлар ҳокимларининг ҳисоботлари тингланди.\nВилоятимизда 266 минг 866 нафар 3-7 ёшли болалар бўлиб, уларнинг 34 минг 352 нафари, яъни 12,9 фоизигина мавжуд 289 та, шундан 286 та давлат ва 3 та хусусий мактабгача таълим муассасаларига қамраб олинган. Шунинг учун бу йил вилоятда давлатимиз раҳбарининг кўрсатмаси билан 16 минг 980 ўринли 242 та хусусий ва давлат хусусий шерикчилик асосида мактабгача таълим муассасалари ташкил этилади. Шунингдек, бюджет маблағлари ҳисобидан 33 та мактабгача таълим муассасаси реконструкция ва капитал таъмирдан чиқарилиб, натижада 2018 йил якунига қадар қўшимча яна 200 та ўрин яратилади. Бу эса вилоятда болаларни мактабгача таълим муассасаларига қамровини 51 минг 532 нафарга, яъни 19,3 фоизга етказиш имконини беради.\nАлбатта, мактабгача таълим тизимида сифат ва самарадорликни таъминлаш учун, энг аввало, тарбиячи кадрларнинг савияси, билими юқори бўлиши керак. Бироқ, бугунги кунда уларнинг аксарияти ўрта-махсус маълумотга эга, қолаверса, етарлича тажрибага эга эмаслиги бизнинг оғриқли нуқтамиздир. Шу боис, 2018-2019 ўқув йилидан бошлаб олий таълим ўқув муассасаларида мактабгача таълим йўналишида кундузги шаклда 3 йиллик бакалавр тайёрлаш тизими жорий этилади.\nШу ўринда воҳамизда мавжуд 2 минг 580 нафар педагоглардан 556 нафаригина олий маълумотга эга эканлиги масаланинг биз учун ҳам долзарблигини ифодалайди. Эндиликда мураббийлар ўз билимини ошириш ва ўқиб олий маълумот олиш учун Термиз давлат университети ҳамда Низомий номидаги педагогика институти Термиз филиалида таҳсил олишади. Бундан ташқари, Термиз давлат университети ҳузуридаги халқ таълими ходимларини қайта тайёрлаш ва малакасини ошириш ҳудудий марказида жорий йилнинг 1 мартидан бошлаб “Амалий психология” ва “Мактабгача таълим муассасаси тарбиячиси” касбий қайта тайёрлаш курсларининг давлат гранти асосида бепул ташкил этилиши сифатли кадрлар тайёрлашда айни муддао бўлди.\nШунингдек, видеоселектор йиғилишида таомнома сифатига алоҳида эътибор қаратиш ва унга балиқ маҳсулотларини ҳам қўшиш кераклиги айтиб ўтилди.\nОлдинги Ҳаракатлар стратегияси – ҳаёт кўзгуси\nКейинги Юрт кўркига кўрк қўшаётганлар


Чингиз афандига мактублар (31-қисм) | Azon.uz - Ахборот-таҳлилий портал\n2020 йил 30 январ, пайшанба\nЧингиз афандига мактублар (31-қисм)\n394 20:00 14.01.2020\nЎН БИРИНЧИ МАКТУБ\nАфандим, биз Анвар пошонинг Шарқий Бухородаги фаолиятини юқори табақага мансуб ижтимоий қатламлар доирасида ўрганяпмиз. Ҳар қандай ижтимоий тўфон, инқилоб пайтида бўлгани каби Бухоро инқилоби даврида ҳам ижтимоий табақаланиш авж олган эди. Албатта, ҳар бир табақа, гуруҳ халқнинг маълум бир қатламининг, синфининг манфаатини ифода этарди. Яъни, сиёсий табақаларнинг ижтимоий илдизи бор эди. Зеро, ижтимоий асосга эга бўлмаган ҳар қандай сиёсий гуруҳ ёки фирқа (ҳатто у ўзининг сиёсий қиёфасига эга бўлса ҳам) ўлимга маҳкумдир: фирқалар ижтимоий ҳаётдан озиқланиб туриши керак. Бухоро дохилинда, шартли равишда, қуйидаги фирқалар мавжуд эди:\nРусия болшевикларининг ишғол қувватлари.\nҲокимиятпараст ёш бухороликлар (раҳбари - Файзулла Хўжа).\nМиллатпарвар жадидлар (раҳбари - Усмонхўжа).\nҚонуний ҳокимиятга (шартли равишда, амир ҳокимиятининг тарафдорлари дейиш мумкин) тарафдор мужоҳидлар.\nТурк олами манфаати учун курашаётган жадидлар (раҳнамоси - Анвар пошо).\nУларнинг ижтимоий озуқа манбалари қуйидагича:\nРус ишғол қувватлари марказий Русия ҳукуматига суянади.\nҲокимиятпараст ёш бухороликлар русларнинг ишғол қувватига суянади.\nМиллатпарвар жадидлар усмонли турк зобитлари қўмондонлик қилаётган маҳаллий милиция қувватларига суянади.\nМужоҳидлар маҳаллий халққа суянади.\nАнвар пошо миллатпарвар жадидлар билан мужоҳидлар қувватига суянади.\nМиллатпарвар жадидлар қулай фурсат бой берилгач, кечикиб мужоҳидлар билан ҳамкорлик қилишга киришади. Мужоҳидлар эса миллатпарвар жадидлар билан ҳамкорлик қилишни мутлақо истамайди. Чунки улар жадидларга ишонмайди.\nАнвар пошо миллий мужодала жабҳасини ягона мақсадга — рус ишғол қувватларига қарши курашга сафарбар этмоқчи бўлади. Фақат шундагина Шарқий Бухоро дохилиндаги халқларни жисмонан ва маънан маҳв этилишдан сақлаб қолиш мумкин эди.\nРус ишғол қувватларига фақат мужоҳидлар ростакамига қаршилик кўрсатишга қодир эди. Негаки, уларнинг ижтимоий асоси — халқ эди. Бироқ, тарқоқ ҳолда ҳаракат қилаётган мужоҳидлар онгсизлиги туфайли ўзининг илдизига болта урмоқдан ҳам қайтмасди (Қободиён оқсоқолларининг нажот сўраб Иброҳимбекка мурожаат этганини мисол тариқасида келтирган эдим).\nХўш, халқ мужоҳидларни қўллаб-қувватлармиди?\nАлбатта, халқ мужоҳидларни қизғин қўллаб-қувватлайди: одамлар мужоҳидларга қўлдан келганича мадад беради. Масалан, 1924 йили қўрбошилар томонидан тузилган рўйхат ҳам шундан далолат беради.\n“Зиё домулло гувоҳлигида Қори Ражаб Саид билан Отахон ҳожи тарафидан тўпланиб, лашкарбошига тақдим этилган буюмлар рўйхати:\n1 дона ёстиқ жилди, 3 дона камзул, 6 дона ойнахалта, 1 дона катта кўзгу, 3 дона кичкина кўзгу, 4 дона чойнак, 10 дона пиёла, 1 дона болдоқли пиёла, 3 дона дастурхон, 1 дона коса, 5 дона сопол чархи, 4 дона оштовоқ, 1 дона оқ кигиз, 1 дона чақмоқ тош, 2 дона жул, 1 дона хуржун, 4 дона мис лаган, 6 дона аёлларнинг шойи кўйлаги, 3 дона чит кўйлак, 3 дона янги ички иштон, 5 дона катта рўмол, 3 дона дуррача, 0,5 бўлак газлама, 16 газ бўз газлама, 11 газ чит газлама, 3 кийимлик олача, 11 дона тақя (лақайи дўппи), 3 дона пичоқ, 3 дона кичкина пичоқ, 1 дона кичкина тўппонча,\n176 дона бухорий танга, 6 дона милтиқ, 2 калава ип, 3 сават нок, 1 дона ойнахалта, 1 дона зулфин, 2 дона маржон, 3 ўрам ип, 2 дона тилло узук, 2 дона кумуш уқа, 1 дона ангишвона, 4 дона катта чопон, 1 дона чит чопон, 1 дона янги паранжи, 1 кийимлик адрас, 1 кийимлик атлас, 1 дона арава, 5 дона китоб, 1 дона Қуръони Карим, 1 жуфт калиш, 2 дона жойнамоз, 2 дона тилло балдоқ, 3 дона чопон, 3 қадоқ шакар, 3 қоп бодом, 1 дона узук, 225000 сўм пул, 600000 сўм эски қоғоз пул, 1 қути бўёқ, 1 қоп қанд, 2 дона дастурхон, 1 парча дока, 10 қадоқ чой, 1 дона мис товоқ, 1 дона мис чойнак, 3 дона бузуқ соат, 2 дона ёстиқ жилди, 1 жуфт дастурхон, 2 дона чойқошиқ, 3 дона самовар, 3 дона пичоқча, 4 дона чойнакча, 1 дона обдаста, 3 дона чойхалта, 1 газ парча, 1 дона дўппи, 1 дона пўстак, 2 дона шойи пашшахона, 3 дона қайчи, 4 дона қулф, 3 дона сопол идиш, 2 дона паншаха... ”\nЧингиз афандига мактублар (30-қисм)\nЧингиз афандига мактублар (29-қисм)\nАрхив ҳужжатларида кимлар нималар ҳадя этгани тўғрисида ўн саҳифадан ортиқ давом этган рўйхат бор. Рўзғор буюмлари Кўктош, Болжувон, Саройкамар, Қўрғонтепа, Жилликўл туманларининг аҳолисидан тўпланган. Бу туманларда лақайлар, тожиклар, қорлуқлар, туркманлар, қозоқлар, қирғизлар, қўнғиротлар, дўрмонлар ва бошқа турк қавмлари истиқомат қиларди. Улар рўзғор буюмларини мужоҳидларга ўз ихтиёрлари билан ҳадя қилганини оддий “ангишвона”дан ҳам билиш мумкин! Агар ўз ихтиёри билан ҳадя қилишни истамасалар жимитдек ангишвонани яшириб қўйиши ҳеч гап эмасди. Лекин, юпун ҳаёт кечирадиган оилалар рўзғоридаги пулга чақса бўладиган ҳамма нарсани мужоҳидларга тортиқ қилади.\nЧингиз қисса Тарих Махсус Россия Туркистон Бухоро\nЧингиз афандига мактублар (43-қисм)\n114 20:00 29.01.2020\nЧингиз афандига мактублар (42-қисм)\n202 20:01 28.01.2020\nЧингиз афандига мактублар (41-қисм)\n260 20:00 27.01.2020\nЧингиз афандига мактублар (40-қисм)\n294 19:43 26.01.2020\nЧингиз афандига мактублар (39-қисм)\n337 20:00 24.01.2020\nЧингиз афандига мактублар (38-қисм)\n294 20:00 23.01.2020\nТошкент марказида черковлар бор, масжид йўқ.


@angren_tashabbus - Kanal statistikasi Ангрен_5_та_муҳим ташаббус. Telegram Analytics\n29 May 2019, 16:51\n@angren_tashabbus iqtibos olgan kanallari\n8 Aug 2019, 22:58\n3 Jul 2019, 17:07\n2 Jul 2019, 19:14\n30 Jun 2019, 10:24\n30 Jun 2019, 07:38\n29 Jun 2019, 20:28\nАнгрен_5_та_муҳим ташаббус 8 Aug 2019, 23:00\nУшбу каналда маданият сохасидаги янгиликлар ёритилади. Шунингдек, шаҳримиздаги санъаткорлар ижоди билан яқиндан танишиб боришингиз мумкин. Mурожаатлар учун: @ilhom1976 Таклифлар, шикоятлар, аризалар учун http://angrenmadaniyat.vqabulxona.uz/\nАнгрен_5_та_муҳим ташаббус 8 Aug 2019, 22:58\nҲурматли каналимиз обуначилари, каналда 5 та ташаббуснинг асосан 1 чиси маданият ва санъат йўналиши ёритилаётганини, бир ёқлама бўлиб қолаётганини ҳисобга олиб, ушбу канал фаолиятини тўҳтатишга қарор қилдим. Бунинг учун сизлардан узр сўрайман. Маданият ва санъат йўналишига қизиқиши борларни @angrenmadaniyat каналига таклиф этаман.\nАнгрен_5_та_муҳим ташаббус 4 Aug 2019, 19:55\n"Кончи" маданият марказида Ўзбекистон мустақиллигининг 28 йиллигига бағишлаб, тарихий архитектура ёдгорликлари билан ёшларни яқиндан таништириш мақсадида "Шарқ дурдоналари" мавзусида суҳбат ташкил этилди. 👇👇👇\nАнгрен_5_та_муҳим ташаббус 31 Jul 2019, 18:22\n"Дукент" маданият марказида фаолиятини бошлаган "Моҳир қўллар" тўгараги 10 ёшдан 40 ёшгача бўлган хотин-қизларни таклиф этади. Ушбу тўгарак машғулотларида тўқувчилик сирлари ўргатилади.\n📱+99893 666 41 90\nАнгрен_5_та_муҳим ташаббус 19 Jul 2019, 19:42\n"Мустақиллик" маҳалласида ёшларни маданият ва санъатга бўлган қизиқишларини ошириш, уларни турли бадиий ҳаваскорлик тўгаракларига жалб этиш мақсадида "Ёз - ўтмоқда соз!" деб номланган маданий - маърифий тадбир ташкил этилди. Тадбирни ташкил этишда 9 - сонли болалар мусиқа ва санъат мактаби хореография синфи ўқитувчиси Назира Камилова алоҳида ташаббус кўрсатди. Маҳаллада истиқомат қилувчи, айни пайтда ёзги таътилда бўлган болалар устозлари кўмагида бадиий дастур тайёрлашиб, ота - оналари, тенгдошлари олдида намойиш этишди. Тадбирни ташкил этишда Ангрен шаҳар маданият бўлими, "Мустақиллик" МФЙ, Ўзбекистон Ёшлар иттифоқи Ангрен шаҳар кенгаши яқиндан ёрдам беришди. Тадбир сўнгида истеъдодли болалар фаҳрий ёрлиқлар, эсдалик совғалари билан тақдирланишди. Шунигдек, тадбирда иштирок этган барча ёшлар маданият марказларида фаолият юритаётган бадиий ҳаваскорлик тўгаракларига таклиф этилди.👇👇👇\nАнгрен_5_та_муҳим ташаббус 17 Jul 2019, 18:45\n"Дукент" маданият марказида ёшларни турли бадиий ҳаваскорлик тўгаракларига жалб этиш, уларнинг бўш вақтларини мазмунли ўтишларига кўмаклашиш мақсадида "Золотой микрофон" (Олтин микрофон) номли танлов ўтказилди. Танловда ёшлар вокал, рақс, мусиқа йўналишлари бўйича ўз иқтидорларини намойиш этишди.👇👇👇


Маст ҳолда дўстини дўппослаган фуқарога жазо тайинланди - AmuNews.uz - энг сўнгги янгиликлар\nМаст ҳолда дўстини дўппослаган фуқарога жазо тайинланди\nСпиртли ичимлик инсон онгини сустлаштиради. Уни ҳаддан ташқари кўп истеъмол қилиш эса саломатликка зиён етказиш билан бирга турли кўнгилсизликларни ҳам келтириб чиқаради.\nЎша куни тўйга борган Диёрбек (исмлар ўзгартирилган) спиртли ичимликнинг зарарли оқибатларга олиб келишини билса ҳам ўзини тийишни асло ўйламади. Ичкиликка роса тўйиб олганидан кейин тўйдаги ўйин-кулгуга бироз қўшилгандек бўлди. Аммо бирдан дўсти Отабекнинг ўзи ҳақида бўлмағур гаплар тарқатиб юргани эсига тушиб кетди. Ичкилик таъсирида унинг жаҳли қўзғалди. Ҳар галгидан ўзини кучлироқ ҳис қилиб, дўстидан аламини олишга аҳд қилди ва Отабекни излаб унинг ишхонасига келди.\nҲеч нарсадан хабарсиз ишда юрган Отабекни ишхона қоровули чақириб қолди ва уни ташқарида кимдир кутиб турганини айтди. Ташқарида турган Диёрбекни кўрган Отабек дарҳол унга пешвоз чиқди. Гап нимадалигини англашга улгурмаган йигитни Диёрбек четроққа тортди ва кутилмаганда унга ташланиб, дўппослай кетди. Жанжал оқибатида ҳар иккаласи ҳам енгил тан жароҳати олдилар.\nИчкилик туфайли ақлини йўқотган Диёрбек ва унга қўшилиб жанжал содир қилган Отабек бу ҳаракатлари туфайли Ўзбекистон Pеспубликаси Маъмурий Жавобгарлик тўғрисидаги Кодексининг 52-моддаси 2-қисмида назарда тутилган ҳуқуқбузарликни содир қилганликда айбландилар.\nАммо суд жараёнида бу ҳуқуқбузарларга нисбатан уларнинг ўз айбига иқрор бўлганлиги, қилмишидан пушаймонлиги, кейинчалик ярашганлиги, оилавий аҳволи ва муқаддам жавобгарликка тортилмаганлиги инобатга олиниб, тегишли моддаларда назарда тутилган, кўрсатилгандан камроқ жазо тайинлаш лозим деб топилди. Ҳуқуқбузарлик содир қилган Диёрбек ва Отабекка Маъмурий ишлар бўйича суд қарорига кўра жарима жазоси тайинланди.\nИчкилик таъсирида арзимаган нарсадан жанжал чиқариб, ахлоқ қоидаларига амал қилмаган Диёрбек ўринсиз қилғиликлари туфайли нафақат ўзига, балки оиласига ҳам моддий зиён етказди.\nМ.КАPИМБОЕВА, туман Маъмурий суди раиси.\nМАСТ ҚИЛУВЧИ ИЧИМЛИКЛАP ИЧИШ ШАPИАТДА ҲАPОМ ҚИЛИНГАН\nДўстини излаётган Аяпберген оғага ёрдам беринг!


27 июнь куни Ўзбекистонда Матбуот ва оммавий ахборот воситалари ходимлари кунини нишонладилар - Фарғона.Ру ахборот агентлиги\n16:50 msk, 10 Июль 2020\n27 июнь куни Ўзбекистонда Матбуот ва оммавий ахборот воситалари ходимлари кунини нишонладилар\n28.06.2006 08:18 msk\nМатбуот ва ОАВ ходимлари куни Ўзбекистонда «тор доирада» нишонланади. Яқиндан бери жорий қилинган анъаналарга кўра «тантаналар» Навоий номидаги опера театрида бўлиб ўтади, у ерга фақат таклифнома билан киритадилар. Таклиф қилинганлардан бўлиш бахтига фақат танланган кишилар сазовор бўлганлар. Ҳали ҳам Ўзбекистонда қолаётган мустақил ва ҳорижий журналистларга таклифнома бериш кўзда тутилмаган: бу журналистлар «маҳаллий миқёсдаги» байрамда шунчаки «бегона» бўлиб ҳисобланадилар.\nЎтган йил мобайнида «бегоналар» турмуши ширин кечгани йўқ. Бугунги кунда Ўзбекистонда ҳукумат ёқловчиси бўлмаган фақат бир неча мухбир (асосан, Интернет-нашрларининг мухбирлари) ва чет эл ОАВ журналистлари қолганлар, холос. Ҳозирча уларга фақат театрга кириш маън этилган. Аммо мамлакатга кириш маън этилган одамлар ҳам бор. Матбуот ва ОАВ ходимлари кунида биз айнан улар ҳақида эслашни истардик.\nЎтган йилнинг май ойида Андижонда содир бўлган қонли воқеалардан кейин расмийлар эркин матбуотга қарши аёвсиз уруш эълон қилдилар. Британиянинг Уруш ва тинчликни ёритиш институти (IWPR) Тошкентдаги офиси зудлик билан ёпилди. IWPRнинг Тошкент бюроси раҳбари Галима Бухарбаева ҳавфсизлик важҳидан Ўзбекистонни тарк этишга мажбур бўлди. Галима Андижонда содир бўлган воқеаларнинг тирик гувоҳларидан биридир. Кейин Uznews.Net сайти ёпилди. Очилганига бир неча ой бўлганига қарамасдан, мазкур веб-сайт ўткир ва долзарб чиқишлари билан ўзининг доимий ўқувчиларига эга бўлишга улгурганди. Сайт муҳаррири Қудрат Бобожонов ҳам мамлакатдан чиқиб кетди, чунки унга нисбатан ҳам қилинаётган таҳдидлар сони оша бошлаганди. Россия ва узоқ ҳорижнинг кўплаб Интернет-ОАВ ҳамда веб-нашрлари ажабтовур фильтрлар воситасида охиригача бўғиб қўйилдилар. Бугунги кунда бирор-бир янгиликлар сайти пайдо бўлиши билан унинг муаллифлари ўз матбуот варақчаларини эълон қилгунларига қадар Ўзбекистонда уни тўсиб қўйган бўладилар. Uzmetronom.Com ёш ва ёрқин Интернет-нашрининг шошилинч тарзда бўғиб қўйилиши бунга мисол бўла олади. Расмийлар ғазабидан Internews халқаро ташкилотининг Ўзбекистондаги филиали ходимлари ҳам «баҳраманд» бўлдилар. Айрекс (IREX) вакиллари ҳам оммавий ахборот воситаларидаги ўзгача фикрлиликка қарши эълон қилинмаган уруш қурбонларига айландилар. Ҳатто Ўзбекистон учун ҳам энг беозор бўлган ташкилотни ҳам ёшлар ўртасида инқилобий кайфият уйғотишга уринганликда айбладилар.\nКейинчалик, 2005 йилнинг охирларига келиб «Озодлик» радиосининг Тошкент бюросига аккредитация беришдан бош тортдилар. Ўз фикрларини эркин ва очиқ айтишни истаганлар учун минбар бўлиб хизмат қилган яна бир радио шу тариқа ёпилди. «Озодлик» радиоси раҳбарияти Ўзбекистон ТИВ қарорига қай бир йўл билан таъсир ўтказишга ва Тошкентдаги бюрони сақлаб қолишга уриниб, уларга ён берди ҳамда ўзининг энг фаол ва Ўзбекистон расмийларига аллақачоноқ ёқмай қолган журналистини ишдан бўшатди. Аммо бу ҳам ёрдам бермади. Бугунги кунда «Озодлик»нинг Тошкентдаги офиси кўплаб журналистлари бошқа ҳорижий бюроларга ўтиб кетдилар, ишларини ўзгартирдилар…\nЎзбекистон журналистлари ҳуқуқларини муҳофаза қилиш нодавлат ташкилотининг раҳбари Юсуф Расулов ҳам Ўзбекистонни тарк этди. Журналистлар ҳимояси отланган киши, кейинчалик маълум бўлишича, ўзи ҳимояга муҳтож бўлиб қолган.\nҒ. Йўлдошев («Озодлик» радиоси ходими), М. Азаматова (Би-Би-Сининг Фарғона вилояти бўйича ходимаси), Б. Шоҳназаров (Интерньюс ташкилотининг юристи), З. Иброҳимов, Багила Бухарбаева (Франс-пресс агентлиги ходимаси), Т. Қораев каби журналистлар ватанларини ташлаб чиқиб кетдилар. Афсуски, бу рўйхатни яна давом эттириш мумкин.\nБаъзиларини мамлакатни ташлаб чиқиб кетишга мажбур қилган бўлсалар, бошқаларини шунчаки «четга суриб қўйдилар». Масалан, «Немис тўлқини» радиоси ходими Обид Шабановга нисбатан шундай йўл тутдилар. Журналистдан овозини ўчиришни сўрадилар, акс ҳолда… Ташвишдан қутилиш учун радио раҳбарияти бу таклифга дарров кўна қолди, журналист эса ишдан айрилди.\nРеспублика матбуотида «бегоналар»га – мустақил ва ҳорижий журналистларга қарши фаол ҳужум бошланди. «Қонун посбонлари»нинг чиқишларида ҳам айблов оҳанглари пайдо бўлди. Мамлакат прокурорининг эндиликда собиқ ёрдамчиси Анвар Набиев журналистларни ҳақорат қилишга қўйилган таъқиқни биринчилардан бўлиб қандай олиб ташлагани барчанинг ёдида. Андижон воқеалари юзасидан ўтказилган навбатдаги брифинг чоғида у журналистларни ўлакса овлаган «сиртлонлар ва шоқоллар» деб атаганди.\nШу ўринда биз Ўзбекистон президентининг қуйидаги сўзларини эслагимиз келди: «Журналистлик касби энг қийин касблардан биридир. Журналист бир вақтнинг ўзида ҳам давлат арбоби, ҳам сиёсатчи, ҳам жамоатчилик фикри денгизида руль бошқариб турган киши бўлиб ҳисобланади. Мен уларни жуда ҳурмат қиламан ҳамда уларнинг муаммоларини ҳал қилиш учун ўз ҳиссамни қўшишга доим тайёрман». («Халқ сўзи» газетасига берилган интервьюдан, 19 декабрь 1991 йил).\nВа бу ҳисса қўшилди. Ўзбекистонда мустақил овозлар йўқ бўлди, «журналистларнинг муаммолари» ҳал қилинди.\n«Бегоналар» ғурбатда овораи саргардон бўлиб юрган бир пайтда «ўзимизнинг одамлар» тор доирада бир-бирларининг елкаларини силашиб, «муносиб меҳнат ва юқори кўрсаткичлар»ни олқишлашиб, энг маҳаллий бир байрамни нишонламоқдалар.


Зирапча (тикан) киришининг туш талқини - Tushlar-tabiri.uz\nЗ - кирилча / С - кириллча\nЗирапча (тикан) киришининг туш талқини\nТушимда сплинтерни кўрдим туш таъбири\nЗирапчанинг кириши жуда ёқимсиз нарса бўлиб, кўпинча оғриқ келтиради. Шу нуқтаи назардан, одамлар одатда бундай тушдан қўрқишади, шунинг учун уларнинг ҳар бири бу нимани англатишини имкон қадар тезроқ топишга интилади.\nКелинг, туш китобларига мурожаат қилайлик! Уларда сиз турли давр ва халқларнинг донишмандлари талқинини топишингиз мумкин. Тушдаги тафсилотларга асосланиб, сиз ўзингиз учун мос талқинни осонгина топишингиз мумкин.\nШарқ донишмандларининг талқини.\nСиз ўртоқларингиз билан юриш пайтида сиз оёғингизда оғриқ ва ноқулайлик туғдирадиган бегона нарсани топганингизни тушингизда кўрган бўлсангиз – бу яқин келажакда улар билан учрашмаслигингизни тавсия қилади, акс ҳолда бу сизга катта муаммоларни келтириб чиқаради. Учрашувингизни кейинроқга қолдиринг.\nДўстингизга унинг қўлидаги зирапчани олиб ташлашда ёрдам беришни тушингизда кўрдингизми? Яқинда керак бўлганда сизни қўллаб-қувватлайдиган фойдали одам билан учрашасиз.\nТушингизда сизнинг кафтингизда қичитқи ва оғриқни ҳис қилаётганингизни кўрсангиз, лекин у ерда ҳеч қандай ўзгаришлар кўринмаса – аслида сиз шахсий ҳаётингизда муаммолар ва ташвишларга дуч келасиз.\nСиз тушингизда тиконли чакалакзорлардан ўтишга уринсангиз ва тиканлар танангизни тешса – бу сизнинг атрофингизда душманлар пойлаб турганининг белгиси, агар имконият бўлса, сизнинг иш жойингизни алмаштиради. Ва, сизни лавозимингиздан тушириши мумкин.\nТушингизда сизга зирапчани олиш насиб қилдими? Изоҳ қуйидагича – ниҳоят сиздан нафратланадиган душманни аниқлай оласиз.\nТушда кўрилган зирапча режалаштирилган мақсадларга эришишда қийинчиликларни англатади. Айниқса, тушингизда у чап пастки оёқ-қўлда қолиб кетган бўлса. Агар уни оғриқсиз тортиб олишса – ҳаётдаги барча қийинчиликларни енгиб ўтишга қодир бўласиз.\nТуш таржимони Ванга\nБармоқларингизнинг бирида тиканни кўрдингизми? Яқинда сизда янги ҳуштор пайдо бўлади.\nСизнинг қўлингиздан зирапчани олинса – сиз тезда эски душманнинг бахтсизликларидан халос бўласиз.\nБегона одамларнинг ёрдамисиз зирапчани олиш учун сиз ўзингиз касалликни енгишингиз ёки қариндошингизни даволай оласиз.\nТушингизда сиз кафтингизнинг ички томонидан бегона нарсаларни олишга муваффақ бўлсангиз – сизга завқ бағишламайдиган севги муносабатларини тугатиш вақти келди -эҳтимол доимий ишингизни ўзгарарсиз.\nЭзотерик тушлар китоби\nБу талқинчига кўра, зирапчани тушида кўриш. Терни тешган тиканлар туш кўрувчининг энергия каналларини ўзида мужассам этган. Сизнинг пастки ёки юқори оёқ-қўлларингизга тиқилиб қолган зирапчани тушингизда кўрдингизми – демак, кимдир сизни ҳар қандай йўл билан ижобий энергиядан маҳрум қилмоқчи.\nАгар кўкрагингизда ёки бошингизда зирапча тиқилиб қолган бўлса, бошқалар сизнинг бахтли турмушингизни бузмоқчи.\nСиз тушингизда зирапчани йўқ қилишга муваффақ бўлдингизми? Бу туш сизнинг анча қатъий одам эканлигингизни кўрсатади.\nДушманлар сиз билан жиддий курашишади, натижада улар ютқазишади. Туш китобида айтилганидек, сиз дўстингиз ёки қариндошингизнинг қўлидан тортиб олишга муваффақ бўлган зирапча бу одамнинг энергия маркази эканлигини англатади, аммо салбий таъсири сизга ҳам таъсир қилади.


“Исмат Хушев билан юзма юз” теледастурининг 2019 йил, 3 январь сонини кўриб | ДУНЁ ЎЗБЕКЛАРИ | Mobile Version\n“Исмат Хушев билан юзма юз” теледастурининг 2019 йил, 3 январь сонини кўриб\n01/06/2019 Ismat Khushev Видео\n“ИСМАТ ХУШЕВ БИЛАН ЮЗМА-ЮЗ.\n2018 ЙИЛ 3 ЯНВАР” сонини кўриб,\nВиждеофайлни компьютерга кўчириб олдим-да, турмуш ўртоғим Зулайҳо Сатторовага қўйиб бердим. У – деҳқон! Ёзув-чизувга, компьютерга кўп аҳамият бермайди. “50 минут ўтиришим керакми?”деб, Эшитмай, компьютер қошидан туриб кетмоқчи эди, “Эшит”, дедим. Исмат ҳозир 50 минут фақат сен ҳақингда гапиради, дедим. Ўзи ҳақидаги гапларни эшитиб бошлагандан кейин тинглаб, ўтириб қолди. Шу орада менинг ишим чиқиб, Жиззахга кетдим. Бир ярим соатдан кейин қайтиб келсам, Зулайҳо йиғлаб ўтирипти. Ҳа, десам, ҳеч ўзини босиб ололмайди. Гапирмоқчи бўлади, аммо ўпкаси тўлиб кетиб, яна томоғига нимадир тиқилиб, йиғлаб юборади. Ниҳоят ўзини босиб олиб:\n– “Дўстингизнинг гапи тугаганига бир соат бўлди, аммо ҳамон ўзимни босиб ололмаяяпман”, деди-да, яна йиғлаб юборди.\n– “Ҳақиқатан ҳам 27 йилдан бери бизга ўҳшаганларни ит ҳам сўрамай қўйган эди”, – деб яна овози титраб кетаверди.\n– “Дўстингиз айтгандай, оч қолганимиз йўқ, кўчада қолганимиз йўқ. Аммо озгина меҳрга, озгина эътиборга муҳтож эдик. 1976-1980 йиллари, беш йил давомида “Нива” комбайнида ғалла ўрганман. Комбайнни 17 ёшли ёш қизалоқ ҳайдаяпти, десалар, ҳатто Шароф Рашидов ишонмай, келиб, менга учрашиб, менинг комбайнда ғалла ўришимни ўз кўзи билан кўргандан сўнг, менга тилла соат совга қилган. Соатнинг ортига “Шароф Рашидовдан Зулайҳо Сатторовага” деб ёзилган, ўша соат ҳозир ҳам бор.\nМенимча, Ўзбекистонда бошқа бирон бир қиз бола мен каби мустақил равишда комбайнда ғалла ўрмаган бўлса керак.\n1981-1984 йиллари қўриқ пахтачилигида бригадир бўлганимдан сўнг қиш кунлари бригадада одам қолмасди. Ўша йиллари қиш кунлари ўзим 80 гектар еримизни “Олтой” гусеницали тракторда ҳайдар эдим.\nМенимча, Ўзбекистонда бошқа бирон бир қиз бола мен каби мустақил равишда “Олтой” гусеницали тракторда ер ҳайдамаган бўлса керак.\nКейин машинада пахта тердим. Ҳа… энди машинада пахта терувчи қизлар кўп эди…”\nХуллас, балки ўша меҳнатлари эвазига ҳам Зулайҳо Сатторова ўша даврда ўша тарзда эъзозлангандир. Кейин эса… кейин 2007-2008 йиллар Жиззах вилоятига ҳокимлик қилган бир акамиз икки гапининг бирида: “Ўтган замонда меҳнат қилган бўлсанг, эъзозини олгансан. Мукофотини олгансан. Мен сендан бугун қилаётган ишингни сўрайман”, дея икки гапнинг бирида мияга уриб турарди. Ҳолбуки…\nАркадий Райкиннинг шунақа гапи бор эди.\nКичкина бозорчада бир ўрис кампир 200 граммлик стаканда кефир сотади. 20 тийинга. Маълум бўлишича кампирнинг ўз сигири бор. Ўша сигирнинг сутидан ўзи кефир тайёрлайди ва сотади.\nҲолбуки, озиқ-овқат дўконларида 1 литрлик учбурчак картон қоғоз идишларда кефир 15 тийиндан сотилади. Сертификатланган, лицензияланган.\nАммо одамлар дўконларнинг ишончли, арзон, бир литри 15 тийинлик кефирни эмас, балки 200 грамми 20 тийинлик кампирнинг ўз қўли билан тайёрлаган қиммат кефирини сотиб олиб, ичишни маъқул кўришади.\nНега озиқ-овқат тайёрлаш бўйича армияси бор катта СССР дек давлатнинг ишончли вакиллари тайёрлаган кефирдан кўра бир кайвони кампирнинг қўлда тайёрлаган кефирини одамлар маъқул кўради?!\nШунча техникаси, имкони бўлгани билан давлат ўша кефирга меҳр, эътибор бера олмаган. Темир асбобларда ҳеч қанақа ҳис ҳаяжон йўқ. Демак, давлат давлат бўлгани билан , – агар ривожланишни истаса, – ўша кичкина рус кампирдан ибрат олиши, ҳар бир тайёрлаётган маҳсулоти қиммат бўлса-да, харидоргир бўлишига эришиш йўлида ўша ўрис кампирдан ўрганиши керак, –\nДейди Аркадий Райкин.\nОддий мисолдан давлатнинг муҳим йўналиши бўйича хулоса беради.\nСиз 3 январ кунги кўрсатувингизда худди ана шу нарсага эришгансиз.\nМен сизни чин юракдан табриклайман!!!\nҲоким ҳаракатини Президент сиёсатига боғлаб, жуда зўр иш қилибсиз. Ва гапни айлантириб отангизга ўтибсиз ва ўз йиғлаганингизни айтдингиз. Бу ҳолатингизни билиб, менинг ҳам йиғлагим келди. Бу ҳолат – узоқ вақт давомида хўрланган, эътиборсиз қолган одамга нисбатан ҳеч кутилмаганда кўрсатилган меҳр ва эътибор сабаблидир! Раҳмат!\nБу қувонч кўз ёшларидир!\nЗўр!!!ЗўўўўўРРРР!!!! Гап йўқ!!!\nОддий воқеадан йирик сиёсий хулоса ясаяпсиз ва буни жуда зўр уддалаяпсиз!\nСиз ҳам омон бўлинг!!\nОмон бўлинг, азиз дўстим!!!\nЎзбекистондаги 21 декабрь кунги сайловлар ҳукумат ва мухолифат нигоҳида\nМХХнинг қарийб 40 ходими бир кунда ишдан четлатилди (“Озодлик” архивидан)\nТарихчи Шуҳрат Барласнинг “Дунё ўзбеклари” Бош муҳарририга видео мурожаати\nИсмат Хушев билан юзма юз 5 апрель, 2019 йил, Канада…\n“Мuvad video” ишига Гулнора, Рустам ва Озодбекнинг алоқаси (1-қисм)\nСуриядан қайтганлар: Уларнинг ҳозирги ҳолати ҳақида нималар маълум?\nВазир Пўлат Бобожонов “Жаслиқ”даги маҳкумлар сонини маълум қилди…\nЭврил Турон 28 йилда илк бор Ёзувчиларнинг Дўрмондаги боғига борди\nШ.Убайдуллаев: Ҳалиманинг бошига кулфат тушганда бирорта амалдор келмаган эди\nШер аканинг ўғли – Зоҳир Шоҳ Жўраевнинг илк ижодий кечаси (Январь, 2016)\nБу ёзувчи Абулқосимни одамлар нимага кўп ўқийди, десам уларга Шароф Рашидовнинг назари тушган экан-да!


Fergana.uz - Фарғона вилоятининг 2018 йил январ-июн ойлари давомида ижтимоий-иқтисодий ривожланиш ва иқтисодий ислоҳотларнинг бориши тўғрисида маълумот amCharts examples\nҲозир сайтда 50 нафар фойдаланувчи Ишонч телефони статистикаси\nФарғона вилоятининг 2018 йил январ-июн ойлари давомида ижтимоий-иқтисодий ривожланиш ва иқтисодий ислоҳотларнинг бориши тўғрисида маълумот\n2018-09-18 10:12:44 126\nВилоят ялпи ҳудудий маҳсулот ҳажми 9409,4 млрд. сўм (103,3%) шундан,\n- саноат маҳсулотлари ишлаб чиқариш 5 535,2 млрд.сўм (107%),\n- ҳалқ истеъмоли моллари 1 571,1 млрд сўм (103,7%),\n- ялпи қишлоқ хўжалиги маҳсулотлари 3 577 млрд сўм (100,5%),\n- қурилиш ишлари 1 204,8 млрд. сўм (107,7%),\n- жами хизматлар 4 135,1 млрд. сўм (105,7%),\n- чакана савдо 5 515,9 млрд. сўм (103,7%)\nАҳоли жон бошига ялпи ҳудудий маҳсулот 2 590,3 минг сўмни (ўтган хисобот даврида 2 165 минг сўм) ташкил этди.\nХисобот даврида ЯҲМ ҳажмида кичик бизнес ва тадбиркорлик улуши\n61,6 фоизга тенг бўлди.\nТашқи савдо айланмаси 714,3 млн. АҚШ долларини ташкил этиб, шундан 280,6 млн. АҚШ долларлик маҳсулотлар экспорт қилинди.\nИнвестиция ва қурилиш\n2018 йил январ-июн ойида вилоятда барча манбаалар ҳисобидан\n1564,0 млрд.сўмлик маблағлар ўзлаштирилган.\nПудрат ишлари. Хисобот даврида пудрат ишлари ҳажми 1204,8 млрд. сўм ёки ўтган йилнинг шу даврига нисбатан 107,7 фоизни ташкил этди.\nЎзбекистон Республикаси Президентининг 2018 йил 3 февраль куни\n“2018 йил учун инвестициявий ва инфратузилмавий лойиҳалар рўйҳатини тасдиқлаш тўғрисида”ги ПҚ-3507-сонли қарорга асосан, Фарғона вилоятида жорий йилда 717,9 млрд.сўм маблағлар ўзлаштирилиши эвазига 145 та объектларда қурилиш-таъмирлаш ишлари амалга оширилиши режалаштирилган.\nҚарор ижросини таъминлаш юзасидан қуйидаги ишлар амалга оширилди.\nВилоят бўйича жами 117 та объектларда 252,0 млрд.сўмлик маблағ доирасида қурилиш-монтаж ишлари бажарилиши режалаштирилган бўлиб, 75 та объектларга пудрат ташкилотлари аниқланиб пудратчилар томонидан жами\n90,2 млрд.сўмлик қурилиш-монтаж ишлари бажарилиди, 76,0 млрд.сўм маблағ молиялаштирилди. Жумладан:\n32 та мактаб (54,3 млрд.сўм) (15 та Реконструкция килиш, 17 та мукаммал таъмирлаш) объектларида пудрат ташкилотлари томонидан 37,2 млрд.сўмлик (69%) қурилиш монтаж ишлари бажарилди ва пудрат ташкилотларига\n32,7 млрд.сўм (60%) маблағ молиялаштирилиб берилди.\n4 та объектларда курилиш таъмирлаш ишлари якунланиб фойдаланишга топширилди. (Фуркат тумани 31-сонли, Кувасой шахар 12-сонли, Бешарик тумани 27-сонли, Бувайда тумани 15-сонли умумтаълим мактаблари).\n24 та Соғлиқни сақлаш (40,7 млрд.сўм) (3 та Тиббиёт Бирлашмалари, 6 та вилоят муассасалари, 15 та Қишлоқ оилавий поликлиника бинолари) реконструкция қилиш режалаштирилган.\nБугунги кунда 22 та объектларда пудрат ташкилотлари томонидан\n26,8 млрд.сўмлик қурилиш монтаж ишлари бажарилиб, 23,3 млрд.сўм маблағ молиялаштириб берилди.\n5 та объектларда қурилиши-таъмирлаш ишлари якунланиб фойдаланишга топширилди.\n13 та Умумтаълим мактабларига спортзаллар куриш 12,5 млрд.сўм (2 та 9х18 метр ўлчамли, 10 та 12х24 метр ўлчамли, 1 та 18х30 метр ўлчамли) барча объектлар буйича энг мақбул таклифлар асосида танлов ўтказилиб пудрат ташкилотлари аниқланиб 8,1 млрд.сўмлик қурилиш монтаж ишлари бажарилди. (3,7 млрд.сўм маблағ молиялаштирилди)\n11 та Бошка объектлари (41,5 млрд.сўм) объектлар буйича пудрат ташкилотлари томонидан 18,5 млрд.сўмлик қурилиш монтаж ишлари бажарилди. (16,2 млрд.сўм маблағ молиялаштирилди).\nАрзон уй-жойлар қурилиши бўйича:\nЎзбекистон Республикаси Президентининг 2018 йил 18 январдаги\nПҚ-3480-сонли қарорига асосан Фарғона вилояти қишлоқ массивларида жами 2446 та (373 млрд.сўм) намунавий уй-жойлар қурилиши белгиланди.\nЖумладан, 15 та туманларда 40 та массивларда 1808 та фуқаролар уй-жойлари, шундан, 1409 та уй-жойга муҳтож фуқароларга арзон уй-жойлар, 92 таси мамлакат ижтимоий ҳаётида фаол иштирок этиб, алоҳида намуна кўрсатаётган ёш оилалар учун, 306 таси ногирон ва меҳнат фаолияти чекланган фуқароларга уй-жойлар қурилиши белгиланди.\n1808 та фуқаро уй-жойлари бўйича лоийҳа смета ҳужжатлари ишлаб чиқилиб, тендер танловлари ўтказилди.\nБугунги кунда пудрат ташкилотлари томонидан 1808 та уй-жойлар ер ишлари, уй-жойларда пойдевор ишлари, 1529 та уй-жойларда ғишт териш ишлари, 513 та уйларда плита ёпиш ишлари якунига етказилди.\nЙўл транспорт инфратузилмаси бўйича Ўзбекистон Республикаси Президентининг 2018 йил 3 февраль кунги ПҚ-3507-сонли қарорига асосан вилоят ҳудудидаги 32 км узунликдаги 5 та реконструкция объектларида\n17821,0 млн.сўмлик ишлар режалаштирилган бўлиб 2018 йил якунига кўра\n10 км узунликдаги умумфойдаланувдаги автомобил йўллари фойдаланишга топширилиши режалаштирилган.\nБугунги кунда 2 та объектларда шартномалар расмийлаштирилиб, қурилиш-таъмирлаш ишлари олиб борилиб 2927.0 млн.сўмлик ишлар амалга оширилди. Жумладан:\n1. А-373 "Тошкент-Ўш" автомобиль йўлининг 208-274 км қисмини айланиб ўтишда 0-15 км қисмини реконструкция қилиш (Данғара тумани) объектига\n2018 йил учун 8906,0 млн сўм лимит маблағлари ажратилган (пудратчи-Фарғона КФУК), йил бошидан 2050,0 млн.сўмлик ишлар бажарилди. Жорий йилда автомобиль йўлининг 5 км қисми фойдаланишга топширилади;\n2. 4Р-17е “А-373 а/йўлидан Қўқон шахар айланма йўлига” автомобиль йўлининг 4-9 км қисмини реконструкция қилиш (Қўқон шахри) объектида\n2018 йилда 915,0 млн.сўм лимит маблағлари ажратилган (пудратчи-Фарғона ЙМФУК). Хисобот даврида 876,9 млн.сўмлик ишлар амалга оширилди. Жорий йилда объектни фойдаланишга топширилади.\nИчки хўжалик йўлларини таъмирлаш тўғрисида\nЎзбекистон Республикаси Президентининг 2017 йил 14 февраль кунги\n“2017-2018 йилларда минтақавий автомобиль йўлларини ривожлантириш Дастурини амалга ошириш чора-тадбирлари тўғрисида”ги ПҚ-2775-сонли қарорига асосан 2018 йилда Фарғона вилоятида 263 км ички йўллар жорий таъмирланиши берилган.\nХозирда “Фарғона минтақавий йўлларга буюртмачи хизмати” ДУК томонидан жорий йил учун 263,2 км узунликдаги ички йўлларни таъмирлаш бўйича 28781,3 млн.сўмлик шартномалар тузилди.\nЖорий йилнинг ўтган даври мобайнида 112,03 км йўлларда\n9798,8 млн.сўмлик ишлар бажарилди. Жумладан 49,4 км йўлларда асфальтлаш ва 62,7 км йўлларда шағаллаш ишлари бажарилди.\nВилоятда ахборот-коммуникация технологияларини ривожлантириш мақсадида ҳисобот даврида жами 74,984 км масофада оптик толали алоқа кабелларини ётқизиш, жами 35 та 840 портга тенг Switch қурилмалари ўрнатилиб, кўп қаватли уйларда кенг полосали хизматлардан фойдаланиш имконияти яратилди.\n“Ўзмобайл” миллий мобил алоқа оператори тармоғини ташкил этиш борасида хисобот даврида вилоят бўйича жами 37 та GSM типидаги база станциялар қурулиши ва монтаж ишлари якунига етказилди.\nХисобот даврида 5535,2 млрд.сўмлик саноат маҳсулотлари ишлаб чиқарилиб, ўсиш суръати ўтган йилнинг мос даврига нисбатан 107,0 фоизни ташкил этди. (саноат маҳсулотлари ишлаб чиқариш ҳажмида ёнилғи саноати улуши 19,4 фоизни, енгил саноат 31,4 фоизни, озиқ-овқат саноати улуши 12,2 фоизни, кимё ва нефт-кимё саноати улуши 11,1 фоизни ташкил этди).\nХудудий тасарруфдаги корхоналар томонидан 1366,9 млн.сўмлик саноат маҳсулотлари ишлаб чиқарилди. Жами саноат маҳсулотлари ишлаб чиқариш ҳажмида ҳудудий саноат корхоналарининг улуши 24,7 фоизни ташкил этди.\nҚишлоқ хўжалигида ислоҳотларни қўллаб-қувватлаш ва ривожлантириш\nҲисобот даврида қишлоқ хўжалиги бўйича ялпи маҳсулот ишлаб чиқариш ҳажми амалдаги баҳоларда 3577,0 млрд. сўмга ёки ўтган йилнинг мос даврига нисбатан 533,1 млрд. сўмга кўп бажарилди.\nШу билан бирга ҳисобот даврига келиб вилоятда қорамоллар бош сони\n997,2 минг бош, жумладан, сигирлар бош сони 353,1 минг бош, қўй-эчкилар\n830,1 минг бошга, паррандалар бош сони 6488,4 минг бошга етказилди.\nШунингдек, гўшт ишлаб чикариш 75,9 минг тоннани (105,7%), сут ишлаб чикариш 431,8 минг тоннани (107,1%), тухум ишлаб чиқариш 266,6 млн. донани (114,7%), балиқ етиштириш 1272,1 тоннани ташкил этди.\nТашқи иқтисодий фаолиятни ривожланиши\nХисобот даврида вилоятнинг ташқи савдо айланмаси 714,3 млн. АҚШ долларини, шундан маҳсулот экспорти 280,6 млн. АҚШ долларини, импорти эса 433,7 млн. АҚШ долларини ташкил этди.\nВилоят худудий тасарруфидаги корхоналар томонидан 2018 йилда\n189,0 млн. долларлик, шундан 38,0 млн. долларлик саноат маҳсулотлари ва\n151,0 млн. долларлик мева-сабзавот маҳсулотлари (183,8 минг тонна) экспорт қилиниши белгиланган.\nЭкспортга 14 турдаги янги трикотаж, тикув маҳсулотлари, гипсокартон, полиэтилен турубалар, матор ёғлари, нефть қуйиш таралари ва бошқалар чиқарилди.\n2018 йил худудларнинг ижтимоий-иқтисодий ривожлантириш Дастуридаги экспортбоб маҳсулотлар ишлаб чиқарувчи корхоналарнинг ишга тушиш муддатлари ва маҳсулот ишлаб чиқариш хажмларига алоҳида эътибор қаратилиб, 84 та янги корхона 2018 йилда экспорт қилиш имкониятига эга эканлиги аниқланиб экспортга жалб қилинмоқда.\nКичик бизнесни ривожланиши\nХисобот даврида кичик бизнес ва тадбиркорлик субъектларининг ялпи ҳудудий маҳсулот ҳажмидаги улуши 61,6 фоизни ташкил этди.\n2018 йилнинг 1 июл ҳолатига 22038 та кичик бизнес ва хусусий тадбиркорлик субъектлари (фермер ва деҳқон хўжаликларисиз) рўйҳатдан ўтган.\nВилоят иқтисодиёти тармоқларида кичик бизнеснинг улуши саноат сохасида 32,1 фоизни, қурилиш пудрат ишларида 93,9 фоизни, хизмат кўрсатишда\n74,2 фоизни, экспортда 52,9 фоизни ташкил қилмоқда.\nУлар томонидан хисобот даврида 148,6 млн. долл. маҳсулотлар экспорт қилинган.\nШу билан бирга кичик бизнес субъектлари томонидан 5172 нафар иш ўринлари яратилган.\nХизмат кўрсатиш ва сервис соҳасини ривожланиши\nҲисобот даврида жами хизматлар ҳажми 4135,1 млрд.сўмдан иборат бўлиб, ўтган йилнинг мос даврига нисбатан 105,7 фоизга ўсишга эришилди. Жумладан, ахборотлаштириш ва алоқа хизмати 114,0 фоизга, молиявий хизматлар\n123,2 фоизга, таълим хизматлари 116,7 фоизга, соғлиқни сақлаш хизматлари\n113,7 фоизга, архитектура хизматлари 116,6 фоизга ортди. Аҳоли жон бошига тўғри келган хизматлар ҳажми эса 1138,3 минг сўмни ташкил этди.\n2018 йилнинг 6 ойи давомида хизмат кўрсатиш йўналишида жами 1001 та хизмат кўрсатиш соҳасида юридик шахслар фаолияти йўлга қўйилди. Жумладан, савдо йўналишида 431 та, ташиш ва сақлаш йўналишида 86 та яшаш ва овқатланиш йўналишида 120 та, ахборот ва алоқа йўналишида 53 та, соғлиқни сақлаш ва ижтимоий хизматлар кўрсатиш йўналишида 68 та, бошқа хизмат йўналишларида 243 тани ташкил қилмоқда.\nҲисобот даврида инвестиция дастури доирасида хизмат кўрсатиш ва сервис соҳасини ривожлантириш мақсадида тижорат банклари томонидан жами\n9,2 млрд.сўм миқдорида имтиёзли кредит маблағлари ажратилди.\nЧакана савдо айланмаси. Вилоятда ҳисобот даврида чакана савдо айланмаси ҳажми 5515,9 млрд. сўмни ташкил этиб, ўсиш суръати ўтган йилга нисбатан 103,7 фоизга тенг бўлди. Аҳоли жон бошига тўғри келган савдо ҳажми эса 1513,3 минг сўмни ташкил этди. Чакана савдодаги кичик бизнесни улуши\n90,5 фоизга етди.\nМеҳнат ва даромадлар. Вилоятда давр охирига доимий аҳоли сони\n3644,9,0 минг нафарни ташкил этиб, ўтган йилга нисбатан 57,3 минг нафарга ёки 101,6 фоизга ортган.\nИқтисодий ислохотларни жадаллаштириш бўйича амалга оширилаётган ишлар натижасида иқтисодиётда банд бўлганлар сони ўсиб бормоқда.\nБу кўрсаткич ўтган йилга нисбатан 1,2 фоизга ўсиб, 1508,2 минг кишини ташкил қилди.\nВилоят статистика бошқармасининг хисоботларига кўра ўртача иш ҳақи вилоят бўйича 1319,7 минг сўм бўлиб, ўтган йилнинг шу даврига нисбатан\n9,2 фоизга ўсганлиги қайд этилди.


ИСЛОМ ДИНИ ЖОҲИЛЛИКНИ ҚОРАЛАЙДИ — Zamaxshariy.uz\nИСЛОМ ДИНИ ЖОҲИЛЛИКНИ ҚОРАЛАЙДИ\n21 октября, 2020 admin Мақолалар\nАвваламбор ислом дини инсониятни ҳидоятга чақиради, ҳаммамизга маълумки, ҳали Аллоҳнинг мўминларни эзгуликка чақирувчи муқаддас китоби Қуръони Карим Пайғамбаримиз (САВ)га нозил қилинишидан олдин жоҳилият замонлари бўлган. Жаҳолат замони одамлари яхшилик ва ёмонлик, эзгулик ва баднафслик, ҳалол ва ҳаромнинг фарқига боришмаган. Ислом дини аҳкомлари айнан ана шу қараш, яшаш тарзини яхшилаш, фақат яхшиликка, эзгуликка чорлайдиган амалларни бизларга суннат ва фарз қилди. Ҳозирги вақтда интернет саҳифаларига ин қуриб олган жоҳил, мутаассиб кучлар эса муқаддас Қуръон оятларини, ҳадисларни бузиб талқин қилиш орқали ёшларни онгини заҳарлашмоқда, уларни қадим қадриятларимиздан узоқлаштириб, охири вой бўлган йўлларга тортаяпти.\nАзизлар: шуни унутмаслик керакки, динимиз тенглик, бағрикенглик, инсонпарварлик, бир сўз билан айтганда эзгуликни ўзида мужассам этган. Пайғамбаримиз (САВ) айтадилар: “Умматим ҳеч қачон залолатда бирлашмайди.” Залолат бу жаҳолатнинг бир кўриниши, инсоннинг икки дунёсини барбод қиладиган, барча ёмонликлар жамланган бир аҳлат ўрасидир. Кўп минг йиллик қадриятлар аслида буюк бобокалонларимиз амал қилган, даъват этган, ўзларининг гўзал хулқлари, инсоний одоблари, кўп ҳайрли бўлган амалларда собит қадам бўлганлар.\nИнсон ўз умрини диний ва дунёвий эгаллашга, бошқаларга шу йўлда ибрат бўлишига бағишланган буюк олимларимиз, ҳаёллари, яратган, асарлари, қилинган яхши амалларини ўргансак, бунга янада ишонч ҳосил бўлаверади. Буюк зотлар, олимлар, маърифат эгалари ҳеч қачон хато йўлга юрмаган, жаҳолатдан доимо огоҳ бўлган, ўз замондошларини бундан огоҳ қилган, ҳатто ўта оғир замонларда ҳам ўз эътиқодларини сақлаган, имонидан айро тушмаган шундай улуғ зотларнинг ҳаётий сабоқларини билишимиз керак. Азизлар узоқ ёки яқин тарихда ўтган манфаатпараст, жоҳил, бузғунчи кимсаларни бугун ким ҳам яхши тафаккур қилади.\nҚайси бир юртларда номлари қолган бундай кимсаларни аслида ёмонликдан огоҳ қилиш учун эслаймиз ва ёмон амалларини лаънатлаймиз. Аллоҳ таоло Бақара сурасининг 195-оятида қатъий огоҳлантиради: “Ўз қўлларинигиз билан ўзларингизни ҳалокатга ташламанг!”\nБугунги кунда ёвуз куларнинг пуч ғоялари, сохта даъватларига билмасдан учиб, йўлидан адашган ёшларимизни жаҳолат ботқоғидан қутқариш, уларни маърифат сари йўналтириш ҳар биримизнинг вазифамиздир. Аллоҳ таоло барчамизни ўз йўлидан адаштирмасин.\nХива тумани бош отинойиси М.Абдуллаева\nPrevious Post:СИНОВЛАРГА САБР ҚИЛИШ ГЎЗАЛ ФАЗИЛАТ.\nNext Post:ИСЛОМДА ЯХШИЛИККА ЧОРЛОВ


Сурия мухолифати Остонадан тинчлик сўзлашувларига мезбонлик қилишни сўради\nҚозоғистон Тaшқи ишлaр вaзирлиги Сурия мухолифaт гуруҳлaри Нурсултон Нaзaрбоевдaн мaмлaкaтдaги фуқaровий урушгa бaрҳaм беришгa қaрaтилгaн сўзлaшувлaргa мезбонлик қилишни сўрaгaнини билдирди.\nОстонa aйнaн қaйси гуруҳлaр тaрaфидaн бундaй сўров келиб тушгaнини очиқлaмaди, бироқ улaр “қўшимчa сўзлaшувлaргa бўлгaн тaлaбни ўргaниш мaқсaдидa” Қозоғистонгa тaклиф қилингaнини маълум қилди.\nВaзирлик мaтбуот котиби Aлтaй Aбибуллaев Сурия президенти Бaшaр Aссaд делегaцияси тинчлик сўзлaшувлaридaн четдa қолмaслиги керaклигини aйтди.\nAбибуллaев Тaшқи ишлaр вaзири Эрлан Идрисов сўзлaридaн иқтибос келтириб, Остонa тинчлик жaрaёнининг “aйни дaмдaги мaвжуд плaтформaлaригa” муқобил ярaтиш ниятидaн йироқ экaнини билдирди.\nЖеневa вa Москвa формaти номини олгaн тинчлик сўзлaшувлaри Бaшaр Aссaд делегацияси вa мўтaдил қaрaшлaрдaги мухолифaт вaкиллaри иштирокидa ўткaзилгaн, бироқ оз нaтижa бергaн эди.\nAпрель ойи бошидa мўтaдил мухолифaтчи Рaндa Кaссис Қозиғистон президентига Сурия мухолифaтчилaри билaн учрaшиш илтимоси юборилишини билдиргaн эди.


Самарқандда «Ҳиндистон – Марказий Осиё» мулоқоти якунланди\n19 октябр 2020, Тошкент вақти: 21:57\nСамарқандда ўтган "Ҳиндистон-Марказий Осиё" мулоқоти. Сурат Ўзбекистон ТИВ расмий сайтидан олинди.\nСамарқандда «Ҳиндистон – Марказий Осиё» мулоқоти якунланди. Ўзбекистон, Қирғизистон, Қозоғистон, Тожикистон, Туркманистон, Ҳиндистон ва Афғонистон ташқи ишлар вазирлари иштирокида биринчи марта ўтказилган мазкур мулоқот 12-13 январь кунлари бўлиб ўтди.\nЎзбекистон Ташқи ишлар вазирлигининг билдиришича, учрашувда ўзаро савдо ўсишига кўмаклашиш чоралари, минтақа мамлакатлари иқтисодиётига сармоя, инновация, технологияларни жалб қилиш соҳасидаги ҳамкорликни мустаҳкамлаш истиқболлари, Марказий Осиё давлатларининг транзит ва транспорт-коммуникация салоҳиятини ривожлантириш, туристик сафарларни ошириш, шунингдек, илм-фан, тиббиёт, таълим ва спорт соҳаларида муайян қўшма лойиҳаларни амалга оширишга алоҳида эътибор қаратилди.\nУчрашувнинг алоҳида сессиясида Афғонистонни минтақа ва жаҳон иқтисодий алоқалари тизимига жалб этишга хизмат қиладиган қўшма инфратузилма, транзит-транспорт, энергетика ва бошқа лойиҳаларни амалга ошириш масаласи муҳокама қилинди. Томонлар Афғонистоннинг иқтисодий тикланишига ёрдам беришга тайёр эканликларини таъкидлашди.\nЙиғилиш якуни да қабул қилинган қўшма баёнотда ташқи ишлар вазирлари даражасида «Ҳиндистон – Марказий Осиё» мулоқоти жорий этилгани тўғрисида маълум қилинди.\nМулоқот дорирасида навбатдаги учрашув 2020 йилда Ҳиндистонда ўтказиладиган бўлди.


«Этакдаги кулба» шукуҳи – nurullohuz.com\n06.03.2018 Адиб ва унинг асарлари ҳақида\nМуҳаббатсиз мутолаа, ҳайратсиз билим, қалбсиз таълим –\nруҳ қаршисидаги энг оғир гуноҳлардандир.\nБугунги кунда тинимсиз ўқиладиган, инсонлар қалбига эзгулик уруғини сочиб, маънавиятини юксалтира оладиган, Ҳессе таъбири билан айтганда, яхши нашрлар сони анча кўпаймоқда. Айниқса, кейинги йиллардаги, синчиклаб тайёрланган, олижаноб руҳият одамларига ярашиғлик, муаллифнинг пурмаъно асарлари меҳр-муҳаббат билан тартибланган китоблар бизни қувонтиради.\nШундай нашрлардан бири, шубҳасиз, Нуруллоҳ Муҳаммад Рауфхоннинг “Этакдаги кулба” китобидир. Китобга адибнинг турли йилларда ёзилган ҳикоя, қисса ва киноқиссалари жамланган. Шуни инобатга олган ҳолда тўпламдаги асарларни икки гуруҳга ажратиш мумкин. Биринчи гуруҳ ҳикоя ва қиссалар адибнинг 90-йилларгача ёзган ижод намуналари бўлса, иккинчи гуруҳ ҳикоялари 18 йиллик танаффусдан кейин яратилган, аввалги асарларидан тубдан фарқ қиладиган, кучли рамзийлик асосига қурилган асарлар сирасига мансублиги билан ажралиб туради.\nИшқ туйғуси азалдан инсоннинг энг етакчи эҳтиёжларидан биридир. Ишқ бутун борлиқ сирининг асоси. Ишқ тириклик, мавжудлик нишонаси. Ишқ одамлар орасидаги барча муносабатлар негизи. Ишқ Аллоҳни англашдаги энг тўғри йўллардан биридир. Ишқ-муҳаббат орқали ҳар бир инсон ўз бетакрор “мен”ини топади. Дунё яралибдики ишқ-муҳаббат ҳақида латиф қўшиқлар, афсонаю-ривоятлар, гўзал ғазаллару достонлар битилди, битилмоқда. “Ишқдин ўзга ҳусни жонон қайда бор?”, дейди Румий. “Ишқдир абадийлик авжида офтоб”, дейди Умар Хайём. “Ишқ мазҳабиға тақвию тоат чидаёлмас”, дейди Машраб. Инсоният тожининг зеб ва баҳоси ишқдандур, дея Навоий ҳам гўзал бир ишқ достонини ёзди. Достон дунё адабиётининг соф илоҳий ишқни тараннум этувчи энг гўзал намуналаридан бири саналди.\n“Лайли ва Мажнун”, адибнинг Алишер Навоий достони асосида ёзган киноқиссаси илоҳий ишқ, пок туйғу, бениҳоя нозик ва нафис муносабатларни соғинган китобхонларга бир тоза ҳаво ва гўзал туйғуларни тақдим этади.\nНуруллоҳ Муҳаммад Рауфхоннинг биринчи гуруҳ асарларига назар ташлар эканмиз, “Шу ерлик киши” қиссаси ва бир-биридан қизиқ воқеалар қаламга олинган ҳикоялари диққат эътиборингизни тортмай қўймайди. Дейлик, қиссадаги турфа хил феълли қаҳрамонлар, уларнинг тақдири, дард, алам ва орзу умидлари зўр психологик талқин асосида ёритилгани билан ўқувчида унутилмас таассурот қолдиради. Ундан ташқари, “Ютуқ” ҳикоясидаги ўз омадига ишонган Жўравойнинг аччиқ ва фожеали қисмати китобхонни бироз ўйга толдирса, “Уй” ҳикоясидаги Ҳайдар ота ва Зулфинисо кампирнинг қариганида бошларига “уй савдоси” тушиши, устига-устак иккита ўғлидан сас-садо чиқмай, ота-оналарига суянчиқ бўлиш ўрнига чол ва кампирни ёлғиз қолдирганларига одам ачинади. Ёҳуд “Кўзгу”даги Тамара ва Ҳамид сингари инсонийлик чегарасидан чиққан кимсалар китобхон ғашини келтирса, “Кунлардан бир кун” ҳикоясидаги ўлим тўшагида ётган қаҳрамон уста Собиталининг қўқисдан тузалиб кетганига, олдига яхши ният ва мақсадлар қўйиб, эртаси куниёқ у дунёга риҳлат қилгани китобхонни шошилтириб қўяди. Ёки маиший мавзудаги “Дунё кенг” ҳикояси қаҳрамонлари Сорабону, Мастон ва Соттихон каби кампирларнинг “чин дугонаю, ён қўшни-жон қўшни” қабилидаги “яқинликларидан” кулса, “Пуфак” ҳангомасидаги ўзидан ҳам исми ғалати Булаҳим Ҳалаев ва унинг яратиқи Пуфакбек “қилғилиқлари”ни “коса остида ним коса” қабилида қаламга олиниши, киноя ва пичингга тўлиб тошган маъноларни ўқувчи англаб, матн остига беркитилган ҳаёт ҳақиқатларининг ўзгача, кулгуга солинган талқинидан завқланади. Адиб “Пуфак” ва “ Шайтони Бузург” ҳикояларида антифразис усулидан кенг фойдаланади. “Шайтони Бузург” воқеалари инсонларнинг кечаги ва бугунги қилмишларидан ҳикоя қилаётгандек, гўё. “Шайтони Бузург ўйлардики, — дейди муаллиф, одамни доим етаклаб юриш керак, аммо Шайтони Бузург билмасдики, одамни доим етаклаб юриш шарт эмас, ўзининг ҳам кўзи бор, оёғию қўли бор, бир бориб кўрсатиб қўйсанг бас, йўлидан адашмайди. Шайтони Бузург фақат мен шайтонман деб ўйларди, одамлар ҳам ўзидан ўзиб кетиши мумкинлигини билмас эди”.\nТаассуфки, глобаллашув барча қадрият ва урф-одатларни емириб, инсонни инсонийликдан ташқари ҳаёт кечиришга роботлашувига олиб келди. Оқибат, “Инсон ўлди” (Эрих Фромм) деган муаммо ўртага чиқди. Сабаби, унинг ташқи қиёфаси ўзгармаган бўлсада, ботини ўзгарган, катта бир механизмга, истеъмол механизмига айланиб улгурмоқда. “Замонавий инсон… У – мангу истеъмолчи. У ичимликларни, овқатни, маърузаларни, томошаларни, китобларни “қилқиллатиб” ютаверади. Ҳамма нарса истеъмол қилинади, ҳамма нарса ютилади. Дунё унинг иштиёқларини қондирадиган катта-катта буюмлар – баҳайбат шиша, улкан олма, каттакон сийна шаклида кўринади. Инсон эмизикли болага ўхшаб қолади – у ҳамиша ютоқиб эмади, лекин ҳеч қачон эмиб тўймайди…” .\nИстеъмолчига айланган инсон эса нафсини қондириш мақсадида ўз “Мен”ини идрок этишга эҳтиёж сезмайди, чунки у ҳамиша истеъмол билан банд бўлади, ўз хоҳиш ва истакларини қондириш учун эса шайтонни баҳона қилиб кўрсатадида, истаклари йўлида ҳиёнат, зино, ўғирлик, қотиллик ва бошқа қабиҳликларга қўл уради. Худди “Шайтони Бузург” ҳикоясидаги дўкончининг сулув хотини каби, тишдўхтири сингари, гўл дўкончи ва Шайтони Бузургни шогирдликка олган мурда ювғучидай… Шундан бўлса керак: “Шайтони Бузург астойдил бўзлади. Ҳақ таолодан қарғиш олиб, ерга сургун қилинган илк дамларини эслади. Кўзига ёш келди – ўтмишини қўмсади. Лаънатланган, қувғинга учраган бўлса ҳам, у пайтлар ер юзида ўзи яккаю ягона эди, кўнгли нени тусаса қиларди, не тирқишга бош суқса кириб кетаверарди, на бир тўсиқ, на бир рақиби бор эди. Энди-чи?..”\nЭнди, нақд инсоннинг ўзи унга рақиб бўлиб турибди, ҳатто ундан бироз олдинлаган, бир пайтлар одамни йўлдан уришни мақсад қилган Шайтони Бузург бугун келиб-келиб мурда ювғувчига шогирд тушсая… Бунинг сабаби Шайтони Бузургнинг қаригани, чарчагани, сеҳру жодуларининг кучи йўқолиб бораётганидамикин?! Ёки одамлар орасида унга фириб бериб кетадиганларнинг кўпайганидами?! Балки энди бемалол оёқ узатиб ўлиб қўя қолса ҳам бўлар?\n“Бироқ энг даҳшатли томони – Шайтони Бузург ҳеч қачон ўлмасди, ўлолмасди. Оллоҳнинг иродаси ҳам, жазоси ҳам шу эди унга!\nШайтони Бузург жаннатдаги беғубор дамларини қўмсаб тағин эзилди, номусдан юрак бағри ўт бўлиб ёнди…” . Чунки замонавий инсон шайтонга дарс беришни бошлаб юборган, ҳатто бу борада шайтон ўз вазифасини адо этолмай, Аллоҳга исён қилиб, фаришталар қаторидан қувилганига минг бора пушаймон, чунки вазифасини уддалай олмаяпти шайтон, “одам” шайтондан ўзиб иблис билан дўст тутинган, йўқ-йўқ иблиснинг ўзгинаси гўё…\nУмуман айтганда, ҳикояни ўқиётиб, китобхон инсоннинг бугунги ҳолатидан қайғуга ботади, ҳатто Шайтони Бузургни номусдан ўлдираётган инсон қилмишлари ҳақида ўйлаб, тавба-тавба, деб юборса ҳам ажаб эмас.\n“Шайтони Бузург” ҳикояси ёзилганидан кейин, узоқ танаффусдан сўнг, адиб “Оддий ҳақиқат” номли ҳикоя ёзади. Аммо бу узоқ сукунатнинг илк садолари эмас эди. Бу мавзуга бироз туриб яна қайтамиз.\nАдибнинг сўнгги йилларда ёзган иккинчи гуруҳ ҳикояларидан бири “Чилла” деб номланди. Ҳикоя адибнинг узоқ вақт сақлаган сукунатига изоҳ эди, гуё. Нуруллоҳ Муҳаммад Рауфхон мақолаларидан бирида: “икки-учта китоб ёзиб, унча-мунча давраларда номим ҳам чиқиб, ўзимга, кучимга, қобилиятимга ҳар ҳолда маълум маънода ишонч ҳосил қилиб олганимдан кейин менда ғалати бир ҳолат юзага келди. Кетма-кет ёзиб, у ер бу ерда кўриниб туриш, тобора ном қозониш, юксакликларга интилиш…каби истаклар буткул йўқолди. Ёзмай қўйдим. Ёзгим келмай қолди. Эшитган қулоққа ғалати туюлар, аммо бу йиллар ичида, айниқса, эндигина ёзмай қўйган йилларим мавзулари, тўкис воқеалари, аниқ образлари билан бошланишию тугашларигача тайёр ҳолда не-не ҳикоя, қисса ва роман режалари хаёлимга келди. Кўнглим сезарди: агар уларни ёзсам, ҳарҳолда қизиқарли бир нарсалар бўлиши, ҳатто яхшироқ нарсалар чиқиши ҳам мумкин эди. Лекин мен қайсарлик қилиб туриб олдим, келганини елкамнинг орқасига ташлайвердим, ёзмадим. Кўнглим нимадир бошқа нарса тусар эди. У нарсанинг нималигини у пайтлар ўзим тўла тасаввур этмас, қандай юзага чиқариш йўлларини ҳам билмас эдим” , дея эслаб ўтадилар.\nДарҳақиқат, 90-йиллардан кейин давр, ижтимоий-сиёсий ўзгаришлар жараёнида кўпгина ижодкорлар кайфиятида янгича, ўзгача ёзиш иштиёқи пайдо бўлди. Бунинг сабабларидан бири инсон тафаккур тарзининг ўзгаргани, бир хиллик, якрангликдан қочиб ўзгача бир адабиётга эҳтиёж сезила бошлагани бўлса, яна биттаси аввалгидай қизиқарли воқеаларнигина қаламга олиш ижодкорни қаноатлантирмай қуйганида эди, эҳтимол. Шу маънода, Томас Манн дейди: “ …сенинг қизиқишларингни қондириш учун ёзилган одатдаги асарларнинг умри битди. Умуман, ҳозир ҳам одатдаги асарларни ўқиб бўладими, — деб сўрайди ва бунга ўзи жавоб беради: Энди ортиқ бунинг имкони йўқ. Қизиқарлилик даражаси анчадан бери инқилоб ҳолатини кечирмоқда. “Қизиқарли”дан кўра ортиқ даражада зерикарли нарса йўқ” .\nАдибнинг “Чилла”, “Этакдаги кулба”, “Оддий ҳақиқат” ҳикоялари фавқулодда узгача, шакл, услуб ва мазмун жиҳатдан жуда юксак, ўз оҳанги (насрдаги назми)га эга; воқеаларнинг кайси замон ва маконда содир бўлгани аён, аммо шу билан биргаликда, рўй берган ҳодисалар барча замонларга, барча маконларга бирдек тааллуқли туйилади. Унда кечган воқеалар эса аввал бўлган, ҳозир ҳам содир бўлмоқда, шубҳасиз, эртага ҳам давом этади, этаверади. Гўё дунё яссилик Қул Хожа Аҳмадлар, Бегонаю Девоналар, “ўн олтию эллик тўққизлар”, “пиёдалар”, “каллалар”, “саллалар”, “аравалар”, “чойчилар”, “паттачилар”, “касаллар”, “бурноқлар”, “кирачилар”, “мижозлар”, “кўрлар”, “карлар”, “қоравуллар”, “азаматлар”, “баковуллар”, “Бозорқўмлар”дан иборат бўлган, бугун ҳам, эртага ҳам, доимо улар бор бўладигандай. Фақат, қачонки одам ўзини “ўз”лигини англамас экан “каллаю” “салла” бўлиб қолаверади. Ва қачонки, “…мен яратилган бир борлиқман – ўзимни шундай танийман, шундай англайман!.. Мен бу дунёга тасодифан ва бўш келмадим, айни ўз вақтимда ва ўзимга яраша бир вазифа билан келдим” , дея ўзини ва Яратганни танисагина Одамга, Қул Хожа Аҳмадга айланади…\nЎзликни англаш, ўзликка қайтиб, фикр ва руҳни янгилаш каби ғояларни ўзида жам қилган “Чилла” асари ҳам яссилик Қул Хожа Аҳмад изидан боришни кўзлаган қаҳрамоннинг руҳий кечинмалари ҳақида ҳикоя қилади. Нуруллоҳ Муҳаммад Рауфхон “Қаҳрамон”и “Дунёга кўнгил берса киши, бўлғувси расво” дея, дунёдан “Борғил нари, дею кетиға бир шатталаб…” (Бобораҳим Машраб) ўтишни афзал билади ва “Ҳақ йўлига кириб бўлмас пок бўлмасанг” (Аҳмад Яссавий) – сўзларини ўзига шиор қилиб, қалби ва руҳини поклаб Яратганни топиш ва таниш орқали руҳий ҳотиржамликка эришишни мақсаб қилади. Зеро, донишмандлар таъкидлаганидек, инсон баданида бир аъзо бор. Агар у касалланса бутун тана заҳарланади. Бу – қалбдир. Қалб эса эътиқод… ва иймон билан юксалиб боради. Шуларни дилдан туйган, ҳис қилган қаҳрамон чилла сақлайди. Аммо бу чилла қирқ кундан ошиб, неча-неча ойлар ва йилларга чўзилади…\nШарқ мумтоз адабиётида кўп бора мурожаат қилинадиган, қаҳрамоннинг макони (Чиллахона – Б.Д.) рамзий поэтик образ бўлиб, маънан поклик тимсоли ҳисобланади. Тасаввуф таълимотида чилла сақлашнинг асл моҳияти — қатъий парҳез, кам ейиш, кам ухлаш, кам гапириш, барча номаъқул ва номақбул ишлардан сақланиш, пок тийнат, пок бадан ва пок аъмол учун курашиш. Сўнгра шу асосда руҳни чиниқтириш, сурункали зикр орқали Аллоҳнинг исмларини қалбга нақшлаш, хотира ва ҳофизани кучайтириш, иймонни мустаҳкамлаш, Аллоҳ қудратини англаш, идрок этиш ва қалбан иқрор бўлиш, танишдир.\nИмом Ғаззолий ўзини “Кимёи саодат” асарининг “Узлат” бобида узлатга чекиниб, чилла сақлашнинг олти хил фойдасии кўрсатиб ўтади. Чилла сақлаган одамда: “фикр ва зикр фароғати” юзага келади; ибодат ила кўп изтироблардан қутилади, чунончи, ғийбат қилиш ва ғийбат эшитишдан, риё ва нифоқдан, нодонлар, ғофиллар, дунёпарастларни кўриб юриш азобидан; фитнадан; инсонлар ёмонлигидан, гумон ва туҳмат ранжидан озод бўлади; одамлар тамаъи ундан узилади ва у ҳам одамлардан тамаъ қилолмайдиган бўлиб қолади; ландавур ва нохуш табиатли кишилардан қутилади.\n“Чилла” қаҳрамони ҳам, ана шундай олий мақсадларни кўзлаб чилла сақлайди, тавба қилиб, ризога юз тутади. Нафс розилигидан чиқиб Ҳақ розилигига киради. Тоат-ибодат ва тавба-тазарруси ила ҳам қалбан, ҳам руҳан покланади.\nУмуман олганда, кейинги йилларда Ғарб адабиётига тақлидан яратилган, олди-қочди воқеалар қаламга олиниб, ғоя ва мазмун жиҳатидан жуда саёз, айниқса уятли воқеалар эринмасдан баён қилинаётган асарларнинг сони кўпайиб, бозори чаққонлашаётган бир пайтда “Чилла” ҳикояси том маънода улкан бир чақнаш, хос китобхонлар учун зулматдаги нур бўлди десак, асло хато бўлмас. Нуруллоҳ Муҳаммад Рауфхон “Чилла” ҳикояси орқали: “Ислом дини, исломий маданиятимиз ва тарихимиз ёрдамида руҳ ва қалбларимизни қайта тарбиялаб, ўзимизни тўғрилаб олишга ҳали ҳам имконимиз бор”, деяётгандай туйилади менга.\nАдибнинг кейинги, “Этакдаги кулба” ҳикояси ҳам адабий жараёндаги энг муҳим поэтик ҳодисалардин бири ҳисобланади. “Асарнинг вужуд-вужудига изтироб ва мунг сингиб кетган. Метафорик модел изтироб ва мунг асосига қурилган. Бу жиҳат ҳикояда баён этилган воқеада эмас, балки унга ёзувчи сингдирган оҳангда намоён бўлади. Айни пайтда бу оҳанг муаллиф ва бизларни ўраб турган воқелик оҳангидир” .\n“Чилла” ҳикоясидаги гуноҳ, разолат ва нодонларга тўла дунёдан чарчаб, қўқисдан ер тагини макон айлаган Қаҳрамон билан, “Этакдаги кулба” ҳикоясидаги Қишлоқ жимжитлигига раҳна солиб, ўзининг “ғалати”, “шубҳали” ва “қўрқинчли” ҳитоби ила тўсатдан кириб келган Девона ҳикоялар воқелигида антитезани ҳосил қилса, “Чилла” Қаҳрамони билан “Этакдаги кулба” ҳикоясидаги Бегона эса умумийлик, ўхшашлик касб этади. Тушунилиш (эътиқод, дунёқараш фикр ва ҳаёт фалсафасига уйғун кишиларнинг борлиги) инсон учун энг олий бахтлардан биридир, бу иккала қаҳрамон эса, қайсидир маънода, бу бахтдан бебаҳра, шу сабабдан, бири ер тагига кириб кетса, иккинчиси ўз ҳовлисидан гўр қазиб, уйини мозор қилиб олган. Акси бўлганда… ахир дунёда уйи куйган, моли куйган, бағри куйганлар қанча?!\nАсардаги рамзлар орқали ижодкор ғояси, психологияси, ижод моҳияти ва фикрларини англаб олиш мумкин. Айниқса, бундай масалаларни адабиётшуносликдаги биографик методи орқали ўрганиш мақсадга мувофиқдир. Юрий Борев бадиий асарга биографик метод асосида ёндашув, масаласида “бадиий асарни ёзувчи шахси орқали ўқиш услуби”, дея ёзади ва бу фикрига: “Санъаткорнинг индивидуал тақдири унинг ижодини талқин этишда калит вазифасини ўтайди”, деган жумлани қўшади. Демоқчимизки, Нуруллоҳ Муҳаммад Рауфхоннинг кейинги йилларда ёзилган асарларини адиб биографияси билан бирга ўргансак, таҳлил қилсак бадиий асар илдизларини очиш ва англаш бир мунча осонлашади.\nУмуман олганда муаллиф юқоридаги иккита ҳикояси сирини учинчи “Оддий ҳақиқат” асарида бироз ойдинлаштиради: “…ербетида кечаётган ёқимсиз ишлардан безиган биттаси юмронқозиққа ўхшаб ўра кавлаб ертагига кириб кетганмиш. Ўшангаям, мана, ўн йиллардан ошибди, лекин нимага ербетига кириб кетганини одам бўлиб мунда-ай тушунтирмас ҳам эмиш…\nБошқа битта ҳикояда бир тентак Қишлоқ этагида кулбасидан ўзига гўр қазиб олиб, ювинчсиз-кафансиз кириб кетганмиш. Шу кириб кетганича Қишлоқ уни эсидан ҳам чиқариб юборганимиш…” Адиб ҳикояларини умумлаштириб таҳлилга тортганда, “Шайтони Бузург”даги “одамлар” аҳволидан қайғуриб, ҳавотирга тушиб, адибнинг бошқа бир асар қаҳрамонлари ертагига кирган, яна бири эса уйини мозор қилиб олган бўлса, орадан ўн-йигирма йилларча вақт ўтгач, масалан, “Чилла” Қаҳрамони ўзи қазиб кириб кетган ўрасидан, “Этакдаги кулба” асаридаги кулбасидан ўзига гўр қазиб олган Бегоналар ташқарига, ёруғ дунёга чиқишади ва “Оддий ҳақиқат” ҳикояси Қаҳрамони каби (муаллиф – қаҳрамон-ровий – Б.Д) одам излаб, оёққа шиппаг(лар)ини илади(лару)ю, шартта кўчага отилади(лар).\nБадиий адабиётда, айниқса, метафорик тафаккур етакчилик қилаётган замонавий адабиётда ижодкор ҳар хил хатарлардан сақланиш учун мажозга, рамзларга чўмади, “айни ҳақиқатдур мажоз” деганларидек, қат-қат метафоралар тўнига яширинади. Бора-бора бошқалар тугул, ўзи ҳам ўзини тополмай қолади.\nБу дунёда ўз фикрингга эга бўлмаслик – бахтсизлик,\nбўлиш эса хавфли!\nБеихтиёр аро йўлни қидирасан.\nўз сўзларингни бировники\nдея суна бошлайсан:\nрумузга бош урасан.\nЯъни сен ўзингни\nташқаридан келиши мумкин бўлган\nХатардан сақламоқ бўлиб,\nичкарига – қат-қат метафора тўнларига\nБаъзан шунчалар чуқур беркитасанки,\nнатижада сен ҳеч нима топа олмайсан .\n“Оддий ҳақиқат” ҳикояси ҳам ана шундай рамзлар тўнига ўранган асар бўлиб, маъно қатлари ҳаётнинг ёзилмаган ҳақиқатларини фош қила боради, гўё. Шу маънода, айтиш мумкинки, рамз ҳақиқатнинг кўпригидир.\nМуаллиф ҳикояда: “…миш-мишларга боқсам, чеврада кўзга илинарли одам қолмабди. Тасаввур қиляпсизми, одам йўқ! Сув бўлмаса, қурғоқчилик бўлади, нарса бўлмаса, йўқчилик бўлади, пул бўлмаса, камбағалчилик бўлади, емак бўлмаса, очарчилик бўлади, Одам бўлмаса-чи?!”, деган қўрқинчли саволни беради ва Одамни излаб топишга киришади. Ҳикоя якунида, ниҳоят, У излаган Одам топилади…\nХулоса қилиб айтганда, рамз, мажоз, тимсол асосига қурилган асарлар гўёки бир уммон, кимдир ундаги кўпикни, яна кимдир тириклик нишоналарини, яна кимдир уммон тагидаги марваридларни кўради. Мураккаб рамзли ҳикояни таҳлил қилиш худди туш таъбир қилишдек қийин иш, дейди адабиётшунос Раҳимжон Раҳмат. Шу маънода, метафорик тафаккур асосида яратилган дурдона асарларнинг таъбирчилари чиқарган таҳлил хулосалари турфа хил бўлсада, тугал ва сўнг сўз бўлолмайди. Бу асарлардаги рамзлар бағрига сингдирилган маъно-мазмун кўламининг кенглиги ва бадиий тафаккурнинг киши илғамас азалий ҳақиқатлар ва нозик инсоний туйғуларнинг гўзал бадиий ифодасидан далолат беради.\n“Адабиёт севгиси юрагига сут билан сингган” Нуруллоҳ Муҳаммад Рауфхон ижодкор руҳ соҳибидир. Ижодкор руҳ эса ҳамиша озод ва барҳаёт. У эътиқодда содиқ, фикру тафаккурда баланд, сўз ва амали уйғун кишилар жисмида жам бўлади. Бундай руҳга эга ижодкор қаламидан эса ҳамиша эзгулик ва яхшиликка ундовчи буюк асарлар яралади.\nНуруллоҳ Муҳаммад Рауфхон ўз сўзига, бошқаларникига ўхшамаган услубга эга ижодкорлардан. Адиб асарларига сингдирилган исломий нафас, юксак маънавий руҳ, ҳар бир сўзидан томадиган пок ғоя ва тоза фикр, шакл, мавзу ва услубдаги ўзига хослик, Нуруллоҳ Муҳаммад Рауфхон таъбири билан айтганда, адабиётнинг қадим ўзанларига қайтаётганидан далолат беради.


Ҳолландияда Украинада уриб туширилган MH17 учқичи бўйича маҳкама бошланди\n19 апрел 2021, Тошкент вақти: 08:11\nMH17 қурбонлари яқинлари маҳкамани жонли тарзда кузатиш учун йиғилмоқда.\n9 март куни Ҳолландиянинг Ҳаага шаҳри судида 2014 йил 17 июль куни уриб туширилган "Боинг-777" учқичи иши бўйича маҳкама жараëни бошланади.\nАмстердам-Куала-Лумпур йўналишида учган Малайзияга қарашли учқич Украина ҳаво ҳудудида ракета билан уриб туширилган эди. Бортидаги 298 одамнинг ҳаммаси нобуд бўлган бу рейс йўловчиларининг аксари ҳолландияликлар эди.\nҲолландиянинг Схипҳол аэропорти яқинидаги шаҳар суди биносида бошланадиган маҳкама очиқ¸ телеканаллар ҳолланд ва инглиз тилларида борадиган жараëнни жонли тарзда намойиш қилади.\nMH17 рейси ҳалокати сабабларини ўрганиш бўйича тузилган халқаро тергов гуруҳига Австралия¸ Бельгия¸ Малайзия¸ Ҳолландия ва Украина мутахассислари кирган.\nҲозирга қадар тергов Малайзия йўловчи учқичининг “Бук” ракета тизими томонидан уриб туширилгани¸ бу қурилманинг Донбассга олиб келингунча Курскда жойлашган 53-ҳаво ҳужумидан мудофаа бригадасига қарашли бўлганини аниқлаган.\nХалқаро тергов ўз айблов хулосасига кўра¸ ракета ускунасининг Россиядан Украина шарқидаги Донбасс минтақасига етказилишига уч Россия ва бир Украина фуқаросининг бевосита алоқадорлиги ҳам тасдиғини топган.\nБу тўртала шахсга 298 одам ўлимига алоқадорлик айби қўйилиб¸ маҳкамага чақиртирилган¸ аммо улардан бирортасининг 9 март кунги суд мажлисига келиши кутилмаяпти.\nАйни пайтда суд¸ айбланувчиларга видеоалоқа орқали маҳкамада сиртдан қатнашиш имконини ҳам тақдим қилгам.\nРоссия ҳукумати халқаро тергов гуруҳи ҳисоботини тан олган эмас.


Ёпиқ далада помидор етиштириш бўйича агротехник тавсиялар | АгроОлам.Uz\nДомой Иссиқхона Ёпиқ далада помидор етиштириш бўйича агротехник тавсиялар\nЁпиқ далада помидор етиштириш бўйича агротехник тавсиялар\nЎзбекистон шароитидан келиб чиққан холда кўчат уч хил усул билан тайёрланади.\n1. Уруғни тувакчаларга экиш усули билан.\n2. Уруғни махсус тайёрланган жойга шаблон усулида экиш усули билан.\n3. Пикировка қилиш усули билан.\n1 Га майдонга етарли кўчат олиш учун 25 – 30000 та уруғ олинади. Кўчат етиштириш учун яхши чириган гўнг ва унумдор тупроқ билан 5/1 нисбатда аралаштирилади. Ушбу аралашма буғлаш ёрдамида дезинфекция қилиниш керак.Уруғлар ораси 5 – 15 см гача оралиқда 1,5 – 2 см чуқурликда экилса мақсадга мувофиқ бўлади.\nУруғлар тез униб чиқиши учун улар нам тупроққа экилади. Уруғ экиб бўлингач, устидан чириган гўнг, қипиқ аралашмаси билан мулчаланади.5-6 кунда экилган уруғларни ердан тўлиқ униб чиқади. Помидор уруғларининг ердан униб чиқиши учун иссиқлик меъёри 24-26°С Ниҳолларда 1-2 тадан чин барг пайдо бўлган даврда уларни 10×10 см катталикдаги озиқали тувакчаларга кўчириб ўтказилади. Ниҳолларни кўчириб ўтказишдан бир сутка олдин улар қондириб суғорилади, бу эса уларни осон кўчириб олинишини таъминлайди. Кўчатларни суғоришда жуда эхтиёт бўлиш лозим, уларни ўта намланиб кетиши ёки тупроғи қуриб қолишига йўл қўймаслик керак, ҳаво очиқ кунлари эрталаб суғориш бажарилгани маъқул. Юқори сифатли кўчатнинг 8-9 тадан барги бўлиб, баландлиги 18-20 см, новдасининг қалинлиги эса 0,8-1,0 см, бўлиши керак. Кўчатларни парваришлаш даврида улар орасидаги касалланганлари, ўсишдан жуда орқада қолган, нозик кўчатларни чиқитга чиқариб, олиб ташланади.\nНиҳолларда биринчи иккита чин барг пайдо бўлиши ва уларни дастлабки ўсув даврида ҳаво ҳарорати кундузи 13-16°С гача, кечаси 11-13°С гача пасайтирилиши, айниқса, эртаги навларда биринчи гулшодасидаги мева сонини кўп бўлиши натижасида ҳосилдорликни юқори бўлишини таъмин этади. Кейинчалик ҳаво ҳароратини очиқ кунларда 20-24°С, булутли кунларда 18-19°С, кечаси эса 16-17°С атрофида сақлаш лозим бўлади. Кўчат тайёрлаш вақти: 1. Кузги – қишки мавсум: сентябрь 2. Қишки–баҳорги мавсум: ноябрь – декабрь 3. Ёзги – кузги мавсум: июнь Ёзги–кузги ва кузги-қишки мавсум учун уруғлар тувакчаларга экиш йўли билан, қишки – баҳорги мавсум учун уруғни тувакчаларга экиш усули ва пикировка қилиш усули тўғри келади. Кўчат етиштириш учун иссиқхонанинг кундузги ҳарорати 18-20°С, кечки ҳарорат эса, 15-16°С бўлгани маъқул. Иссиқхонада етиштириш. Тупроқ тайёрлаш: Помидор ўсимлиги бўз, ўтлоқ ва ўтлоқ-ботқоқ тупроқларга экилади. Сизот сувлари юза жойлашган, шўрланган ва кислотали (нордон) тупроқлар помидор учун унчалик ярамайди. Cабзавот экинлари унумдор ерга жуда талабчан. Ўтлоқи-ботқоқ, буз тупроқлар хам помидор етиштиш учун етарли даражада озиқага эга эмас. Шунинг учун сабзавот етиштиришда ер таёрлашга алоҳида этибор берилади ва керакли миқдорда органик ва минерал ўғитлар солинади. Кўпчилик сабзавот экинлари учун (рН) тупроқнинг ишкорийлиги 6-6,5 бўлгани маъқул. Тупроқни (рН) ишкорийлигини махсус асбоп билан ўлчанади. Бундан ташкари тупроқ ғовакли ва сувни хши шимиб ўтказувчан, ўзида намни яхши сақлайдиган бўлиши лозим. Иссиқхона тупроғини яхши унумдор холатга келтириш учун унга органик ўғитларни (гўнг, товуқ гўнги, торф) ва минерал ўғитлар солиб яхшилаб ерни хайдаш тавсия этилади. Чириган гўнг 50т/га товуқ гўнги 30т/га торф 50 т/га солиш тавсия этилади. Органик угитла тупроқунумдорлигини оширади. Органик ўғитлар тупроқга солинганда тупроқда микроорганизмлар яхши ривожланишига ёрдам беради, бу эса ўз навбатида ўсимликни тупроқдан озиқани яхши ўзлаштиришига ёрдам беради. Помидордан юқори ҳосил олиш учун органик ўғитлардан ташқари минерал ўғитлардан хам фойдаланиш керак. Минерал ўғитлар ҳосилдорликни оширишда асосий манба ҳисобланиб улардан тўгри фойдаланганда ҳосилдорликни 2-3 баравар ошириши мумкин. Ер унимдорлиги ва тупроқ таркибидан келиб чиққан холда гектарига 250-300 кг фосфор (Р) 150-200 кг калий (К) 250-300 кг азотли (N) ўғитлар солиш тавсия этилади. Фосфорли ўғитни 100% калийли угитни 50%ни ерга солиб хайдаш, азотли ўғитларни ва калийли ўғитни колганини экин экишда то ҳосил йиғилгунига қадар бериш тавсия этилади.\nКЎЧАТ ЭКИШ ВА ЕТИШТИРИШ ТАВСИЯЛАРИ.\nКЎЧАТ ЭКИШ ДАВРИ 3 МАВСУМГА БЎЛИНАДИ.\n1. КУЗГИ – ҚИШКИ МАВСУМ.\n2. ҚИШКИ – БАҲОРГИ МАВСУМ.\n3. ЁЗГИ – КУЗГИ МАВСУМ.\nКУЗГИ-ҚИШКИ ОБОРОТ (МАВСУМ). Кузги-қишки мавсумда иссиқхоналар учун кўчатни кўчатхоналарда тайёрлаш зарур. Кузги-қишки мавсумда уруғ июнь оҳири июль бошларида сепилади, доимий жойга кўчатлар август ойи бошида ўтказилади. Уруғ ва тувакчалар қишки-баҳорги мавсумдаги каби тайёрланади. Дастлаб иссиқхона қопламаси устига охак ёки лой сепилади, тувакчаларга озиқали аралашма солиниб, яхшилаб суғорилади уруғлар 0,5-1 см.дан кўп бўлмаган чуқурликда экилади. Майсалар пайдо бўлгўнга қадар 2 марта, эрталаб ва кечқурун суғориб турилади. Уруғлар униб чиққандан сўнг улар бир кунда бир марта, яхшиси кечки пайт суғорилгани маъқул.1 хақиқий барг чиқарганида тувакчалардаги кўчатлар чириган гўнг билан 2-3 см кўмилади бу ёш ниҳоллар поясини бақувват ўсишига ёрдам беради, чунки ҳаво ҳарорати иссиқ бўлгани сабабли, поялар сўлиб кетиши мумкин. Шунинг билан бирга 3-4 хақиқий барг чиқаргандан сўнг кўчатлар ёруғлик билан тўйиниши учун иссиқхона юзаси яхшилаб ювилиши лозим. Вегетация даврида кўчатлар илдизи ва барглари орқали озиқлантириб турилади.\nПомидор кўчатлари аввалдан суғориб қўйилган агатларга экилади, экиб бўлингандан сўнг кўчатлар ариқлар орқали суғорилади, 4-5 кундан сўнг яна суғорилади. 15-20 кундан кейин эса кўчатлар ипга тортилади ва ўсимлик атрофи чопиқ қилинади, минерал ўғитлар солиниб, суғориш ишлари олиб борилади. Кейинчалик помидор ўсимлигига шакл берилади асосий поя қолдирилиб, бачкилари олиб турилади. Помидор ўсимлиги ёруғликка жуда талабчан бўлиб, кўчатлар иссиқхонага экилгандан кейин декабр-январ ойларида ёруғлик етишмаслиги натижасида одатдагига нисбатан чангдонларида чанг ҳосил қилиш камаяди. Шу туфайли ўсимликнинг биринчи гулшодасида қишки-баҳорги ўсув даврида мева тугиши жуда суст бўлади. Экин экилган майдонларда гулларни чангланипш учун ТУ (трихлорфеноксиуксус кислотаси) препаратидан фойдаланиш лозим, уруғчилик майдонларида эса ўсимликларни силкитиб чиқиш (ёғоч билан сўри симларига уриб чиқиш) кенг қўлланилади ёки ҳар бир гулшодани тебратгич ёрдамида тебратиб чиқиш яхши тадбир ҳисобланади. Ўсимликларда фотосинтез жараёнларини тўлиқ амалга оширишда ҳарорат ва ёруғликдан ташқари ҳаво таркибидаги С02 (карбонат ангидрид) гази миқдори катта аҳамиятга эгадир. СО2 газини ҳаводаги таркиби меъёрида бўлиши учун уни ҳавода 0,15-0,2 фоиз атрофида бўлишини таъмин этиш лозим (В.А. Бризгалов ва бошқалар 1983 й.). Помидор ўсимлиги тупроқ намлиги 80-90 фоиз бўлишини талаб этади.\nҲавонинг нисбий намлиги эса 60-70 фоиз атрофида сақланиши лозим. Ҳаво намлиги кўрсатилган меъёрдан ошиб кетиши ўсимликларда мева тугиши ёмонлашиши ва уларнинг кулранг чириш, кладоспориоз ҳамда фитофтора касалликлари билан зарарланишига сабаб бўлади. Ҳавонинг нисбий намлигини пасайтириш шамол ҳайдовчи парраклар орқали амалга оширилади, суғориш куннинг бирйнчи ярмида қуёшли об-ҳаво шароитида амалга оширилади. Куёш радиацияси кўпайиб бориши ва ҳаво нами миқдорига қараб ўсимлик бир ҳафтада 1-2 маротаба суғорилади.\nКуз ойларида ёруғликнинг секин-аста пасайиб бориши туфайли, иссиқхоналардаги ҳаво ҳарорати ҳам шунга қараб ушлаб турилиши лозим. Ноябрь-декабрь ойларида кундузи ҳаво очиқ бўлганида 20-23°С, булутли кунларда 18-20°С ва кечқурун 15-17°С, тупроқ ҳарорати эса 17-18°С бўлиши лозим. Ҳаво намлиги 60-70%, терим тугашига бир ойқолганида ўсимлик ўсиш нуқтаси чилпиб ташланади. Шундай қилинганида мевалар тез пишиб, ҳосилдорлик ҳам ошади.\nГуллар ноқулай шароитларда яхши мева боғлаши учун, ўсимлик гулшодаси махсус стимулятор препаратлар (ТУ, ренгумит, томатон, полистимулин) билан чанглатилади.\nУшбу препаратлар билан помидор гуллари ишлов берилганида мевалар 7-10 кун эрта пишади, меванинг ўртача массаси 15% гача ошади, товар махсулот чиқиши эса 20% ошади.\n(ПЕРЕХОДНОЙ) МАВСУМ. Ушбу мавсум учун иссиқхонани фойдаланиш учун тайёрлаш, уруғ сепиш ва кўчат экиш ишлари кузги-қишки мавсум сингари олиб борилади, аммо бу ишлар бир ой кейин, яъни уруғлар августнинг биринчи декадасида (ўн кунлигида) сепилади, кўчатлар доимий жойга эса сентябрь ойининг биринчи ярмида ўтказилади. Ушбу муддатда экилган помидор экини август, сентябр ва октябр ойларидагига нисбатан юқори бўлган ёруғликдан фойдаланилади.\nИссиқхона юзаси ўз вақтида ювилиши керак. Чунки ушбу экиш мавсумида помидор экини максимал даражада ёруғликдан тўйиниши ва бу эса унинг нормал ўсиб ривожланиши, юқори ҳосил тўплаши ва ҳосилнинг декабрь-январ ойларида пишиб етилишига олиб келади.\nОралиқ мавсумда иссиқхона ҳарорати 18°С дан паст бўлмаслигига эътибор бериш керак. Ҳароратнинг 12°гача тушиб кетиши ўсимликнинг тупроқдан озиқ моддалари, асосан фосфорнинг сўрилишини 50% гача пасайтиради. Шунинг учун бу муддатда ўсимликнинг нормал ўсиб ривожланишида мухим ўрин тутади. Тувак ва илиқ тупроқ тайёрлашга катта эътибор бериш керак.\nОралиқ муддатда помидор ўсимликлари тепага ўсишга мойил. Помидор экинининг бу тариқа тепага ўсиши пояга шакл беришни (ён бачкиларни чилпиб ташлашни) қийинлаштиради, юқорига қараб ўсишга мойиллиги меваларнинг кичик бўлиб қолишига хам сабаб бўлиши мумкин. Шунинг учун помидор ўсимлигини жуда чўзилиб ўсиб кетмаслигига эътибор бериш жуда мухим, бунинг учун помидор пояси вегетация даврида 2-3 марта тушириб турилади. Биринчи марта улар ноябрда 0,8-1 метргача туширилади. Пояларни тушириш ён бош тарафдаги ўсимликлардан бошланиб, навбатма- навбат бутун қатор тахланади. Иккинчи марта поялар январ-феврал ойларида туширилади. Ушбу агротехник усулларни вақтида ва тўғри олиб борилиши ҳосилдорликнинг хар метр квадрат ердан 3,5 кггача ошиш имкон беради. Ҳосил сифати 20-25%, уларнинг биокимёвий таркиби ва таъм кўрсаткичлари ошади, чунки ўсимлик пояларини тушириб ётқизилганда минерал моддаларни сўрилиши ошиб, ўсимлик тез ва нормал ўсишига туртки бўлади.\nҚИШКИ-БАҲОРГИ ЭКИШ МАВСУМИДА к жуда камайган бўлади. Помидор уруғларини экиш октябр ойи оҳирлари – ноябр ойи бошларида бошланади, кўчатларни экиш эса ноябр ойи оҳири, декабр ойининг биринчи ўн кунлигида амалга оширилади.. Помидор учун ҳавони яхши ўтказувчан, ғовак латоген ва зараркунандалар билан зарарланмаган тупроқдан тайёрлаш керак. Кўчатларни қўш қатор усулда 80+80х40см оралиқда экилади. Экиш олдиндан ковлаб суғориб олинган кўндаланг чуқурчаларга стаканнинг 3 дан 2 қисми ўмиб бажарилади. Жуда эртаги экиш муддатида экиладиган ўсимликлар гуллаш даврида бўлиши лозим. Кечроқ экиш учун эса нисбатан ёш кўчатларни экишга рухсат этилади.\nКўпинча помидор ўсимлигида вегетатив ўсувчи новдалари кучли ўсиб мева тугиши камайиб кетади, бу холатни ғовлаб кетиш деб аталади. Новдаларининг қалинлиги 2,5-3,0 см га етиб, юқоридаги барглари тўқ яшил рангга киради ва буралиб ўсади. Бундай холат асосан кўпинча тупроқ (бодрингдан сўнг) нитратли азот миқдори жуда кўпайишидан содир бўлиб ўсимликнинг илдиз қисми жуда кучли ривожланиб ва ортиқча намгарчиликка сабаб бўлади. Чириган қипиқ солиш ва биринчи мева тугилгунча уғоришни тўхтатиб туриш, ўсимликлар меъёрида ўсишини таъмин этади. Бундан ташқари ушбу даврда (биринчи гулшодасида) мева тугишини яхшилаш мақсадида ўсимликларни озиқлантириш даврларида таркибида азоти бўлган озиқа моддаларни бермаслик лозим.\nЭкишдан олдин ва ўсув даврида органик хамда минерал озиқа моддаларни тупроққа солиш тупроқни агрокимёвий тахлили натижаларига мувофиқ амалга оширилиши лозим. Органик моддалар миқдори 20 фоиз атрофида сақланиши талаб этилади. Бунинг учун кузги-қишки экиш даври тупроқда асосий ишлов беришдан олдин хар бир гектар иссиқхона майдонига камида 200 тонна чиринди лозим бўлади.\nТупроқ таркибидаги сувда эрувчи фосфор миқдори хар 100 гр тупроқда 100 мг, нитратли ва аммиакли азот миқдори 25-30 мг, сувда эрувчи калий 50-60 мг атрофида сақланиши керак. Бундан ташқари тупроқ таркибидаги хлор миқдори хар 100 гр тупроқда 0,02 фоиздан ошмаслиги, магний 25-30 м, кальций эса камида 100-120 мг бўлиши керак.Азотли ўғитларни калийли (KNO3) ва кальцийли (Са (NО3)2) селитра шаклидаги берилгани маъқул. Калийли ўғитларни сульфат калий K2SО4 шаклида, фосфорлиларни эса қўш суперфосфат Са (Н2Р04)2 шаклида ёки ўсув даврида якка аралашмали калий фосфат шаклда берилади. Экилган кўчатларнинг каноп ипли сўриларга боғлаб чиқилади, боғлашда илдиз бўғизини қаттиқ сиқиб қўймаслик, канопни қаттик тортиб боғлаб қўймаслик лозим бўлади.Ўсимликлар битта поя қолдирилиб шакл берилади. Бачки новдалар 6-7 см дан ўсиб кетмасдан уларни ўз вақтида юлиб ташлаш керак. Ўсимлик учини хар хафтада канопли ипга ўраб турилади, сўрини симли қисмигача ўсгач эса кўндалангига ўраб турилади. Мевалари пиша бошлаши даврида гулшодадан барча пастки баргларини олиб ташланади. Бу ишни хар хафтада бир маротаба бажарилиб, 1-2 тадан барги олиб ташланади. Ўсув мавсумининг тугалланишигача 6-7 хафта давомида ўсимлик учки қисмини юқоридаги гулшода тепасида 2 тадан барг қолдириб чимдиб турилади. Мевалар тўлиқ етилиб пишмасдан ёки қизил бўлиб пишган даврларда хар хафтада 2-3 маротаба терилади.\nТупроқ анализига қараб, тупроққа қанча миқдорда Азот (N), Фосфор (Р), Калий (К)ни солиш кераклигин билиб оламиз. 1 Га майдон учун ўртача 250-300 кг Азот (N), 250-300 кг Фосфор (Р), 150-200 кг Калий (К) тавсия қилинади. Бундан ташкари микроўғитлардан медь, цинк, молибден, бор, марганец ўғитлари хам керак булади. Бу элементларни ўсимлик кам миқдорда талаб килади, лекин шу ўғитлар етишмай колса ўсимлик ўсишдан тўхтайди, ҳосилдорлиги пасаяди. Микроўғитлар ўсимликка бир маромда етказилиши учун уларни минерал ўғитлар билан аралаштириб ишлатиш тавсия этилади. Экиш даврига қараб нав танланади ва кўчат таёрланади.\nКузги-қишки мавсум учун 40-45 кунлик, ёзги-кузгига 25-30 кунлик, қишки-баҳорига 35-40 кунлик кўчат экилади. Кузги-қишки мавсум учун ҳарорат пас бўлганда хам, кун кискариб ёруглик\nетишмаганда гулини тўкмасдан яхши мева тугадиган дурагайлар танлаш керак булади. Бу мавсумга Элпида, Вернал, Аманета, (ENZA), Вулкан, Виктория, (NIRIT)\nАстона (NUN), дурагайларини тавсия қиламиз.Ёзги-кузги мавсумга эса иссиқ шароитда хам гул тўкмасдан яхши мева тугадиган Вернал, Аманета(ENZA), Виктория Альфира(NIRIT) Шарлота, Абегал, (HAZERA), Тови-Рока(ZERAIM) дурагайларини экишни тавсия берамиз. Кишги-баҳорги мавсумга Белле, Ведетта, Буран (ENZA)\nЖалила (SAKATA) Карин (NIRIT) ва бошка дурагайларни экишни тавсия берамиз. Иссиқхонада помидор 50х80х80 ёки 50х70х90 схемада экилади.Ушбу схемада ариклар олиниб ёки чуқурлар кавланиб кўчатларни унгицид (Перкур)га ботириб экилади. 1 га майдонга ўртача 22-25000 дона кўчат экиш тавсия этилади. Экилган кўчатлар 3-5 кундан сунг атрофи (теша чопик) юмшатиб чиқилади. Кўчат ерга яхшилаб ўрнашгач 8-10 кун ўтгач кўчат ёнидан чуқурча кавлаб озиқа берилади .Хар бир кўчатга 1 трдан озиқа қуйилади, кейинги озиқлантиришда кўпайтириб борилади. Хар 10-15 кун оралатиб илдиздан, сўнг баргидан озиқа берилиб боради.\nЭкилгандан 15-20 кун ўтгач кўчатлар канофга боғланиб 2-2,5 метр баландликдаги симларга осиб чиқилади. Иссиқлик етарли шароит яхши бўлган жойларда помидор\n15-20 оралиғида гуллай бошлайди. Ўсимлик гуллагандан бошлаб арилар (шмел) ёки суний гормонлар: том, томатом, ренгулет ёрдамида экилган мавсумига қараб ҳар 3-5 кун оралатиб чанглатиб турилади.\nИссиқхона помидорлари ҳосилни асосий поядан берганлиги учун барг ёнидан чиққан ён шохчаларни олиб ташланади.Ўсимликни ёшлик даврида Кальций (Са), Бор\n(В), Магний (Mg)ли ўғитлар бериш яхши натижа беради.\nКўчат экилгандан сўнг иссиқхонанинг кундузги ҳарорати кузги қишки мавсум учун 20-22°С, ёзги-кузги ва қишки-баҳорги мавсумда 20-25°С, кечки ҳарорат эса 3 та мавсумда ҳам 16-18°С бўлиши тавсия этилади. Иссиқхона учун оптимал нисбий намлик 65-75% гуллаш бошлангўнга қадар 70-75 %. Сўнг 65%гача пасайтирилгани маъқул. Иссиқхона ичида иссиқлик 40 градусдан ошиб кетса ўсимлик ўсишдан вагули чангланишдан тухтайди Ҳароратни меъёридан юқори бўлиши ўсимликларни ўсиб, ривожланишини тезлаштиради, натижада меваларни етилиши тезлашади, пояда ҳосил бўлиши камайиб, мевалари майдалашиб қолади. Ҳарорат паст бўлганда эса мева тугиши кечикиб, ўсимликларни новдалаши кучаяди, гулшодалардаги мева тугиш сони кўпаяди, натижада умумий ҳосилдорлик юқори бўлади. Ҳарорат кечалари 14°С дан паст бўлганда чангдон ўсмайди ва мева тугиш бўлмайди, ҳарорат 33~-35°С дан юқори бўлганда хам чангдонлари стерил бўлиб мева тугиш жараёни бўлмайди. Ҳаво ҳароратини меъёрда бўлиши помидордан иссиқхонада юқори ҳосил олишни таъмин этади. Тупроқнинг қулай ҳарорати 16-20°С атрофида. Тупроқ ҳарорати 16°С дан паст бўлиши ўсимлик томонидан фосфорни қабул қилинишини сусайтиради, кейинчалик эса сув сўрилиши қийинлашади, ўсимлик ўсишини чеклаб қўяди. Тупроқ ҳароратини 28°С гача кўтарилиши, шу билан бирга тупроқ таркибидаги ишқорни кўпайиши, нафақат ўсимликни ўсишдан тўхтатиши, балки унинг фузариоз касалига чидамлилик хусусиятини хам йўқолишига сабаб бўлади.Иссиқхонага намликни ва иссиқликни ўлчайдиган асбоб қуйиш шарт.\nСУҒОРИШ ВА ЎҒИТЛАШ:\nКўчат экилгандан сўнг маҳаллий шароитдан келиб чиққан ҳолда нисбий намликка қараб суғориш тавсия этилади.Иссиқхонада помидорни икки хил усулда суғорилади:\n1. Арикдан суғориш.\n2. Томчилатиб суғориш.\nСувнинг ҳарорати таҳминан 15-16°С кам бўлмаслиги тавсия этилади. Кўчатларни иссиқхонага экишдан олдин экиладиган майдон яхшилаб чопилиб, 80-90°С да буғлаш ва пестицид билан дорилаш яхши натижа беради.\nПомидор бутун вегетация даврида шароитдан келиб чиққан ҳолда 6-12 мартагача суғорилади. Хар суғоришдан кейин ўсимликни ёшлик давридан то мева қилгўнга\nқадар, пушталарини юмшатиб туриш керак. Суғориш ишлари олиб борилганда нисбий намлик 70 %дан ошмаслиги тавсия этилади.Суғориш билан бир қаторда ўсимликка шакл бериш ишларини тўғри ташкиллаштириш керак. Ўсимликка шакл берганда барг кесилган жойларга фунгицид дорилар билан ишлов бериш мақсадга мувофиқ бўлади.Иссиқхонада ҳаво айланишини тўғри йўлга қўйиш керак. Озуқа берганда тупроқдаги РН (тупроқ ишқорийлиги) хажми 5,5-6 нормада. ЕС (тупроқдаги тузнинг концентрацияси ва электр ўтказкачанлиги) 1,5-2 ни ташкил қилиши керак.Ўсимлик касалланмаслиги учун хом хамицин, Тату фунгицидлари билан профилактика ишларини олиб борилади. Хар ҳил хашоратлардан (шира-трипс) сақланиш учун фримоновий лавушкалардан фойдаланиш яхши натижа беради.\nИССИҚХОНАГА ПОМИДОР ЭКИШ СХЕМАСИ 50 Х 80 Х 80 ЁКИ 40 Х 70 Х 90


Microsoft Ўзбекистон бозорига кирмоқда\n20 октябр 2021, Тошкент вақти: 13:08\nКомпютер технологиялари бўйича жаҳонда етакчилардан бири ҳисобланмиш Micrоsoft ширкати Ўзбекистон мактаб ўқувчилари учун мўлжалланган ярим миллион дона арзон ноутбук ишлаб чиқаришни режаламоқда. Бу лойиҳа Microsoftнинг ўзбек бозорига киришига йўл очиши мумкин.\nДушанба куни Тошкентда Microsoft тарафидан ташкиллаштирилган "Инновация куни" деб номланган махсус тадбирда бу ҳақда эълон қилинди.\nАйни тадбирда қатнашган Micrоsoft ширкатининг Марказий ва Шарқий Европа давлатлари бўйича вакили Роланд Ҳофманнинг Озодлик радиосига айтишича, Ўзбекистон ҳукумати билан бу борада ҳозир сўзлашувлар олиб борилмоқда.\n- Ўзбекистон ҳукумати билан бирга бу мамлакатда ўқувчилар учун ярим миллионга яқин арзон ноутбук ишлаб чиқариш имконларини излаяпмиз. Ўзбекистон Бош вазири ўринбосари билан бу борада музокаралар ўтказдик ва бир ойдан сўнг ўзбек ҳукумати билан бу борада яна сўзлашувлар ўтказишга келишдик, деди Роланд Ҳофман.\nБу лойиҳани Micrоsoft Intel ширкати билан ҳамкорликда амалга оширмоқчи. Аввалроқ Microsoft Intel билан бирга ишлаб чиқарган 500 мингта "Classmate PC" русумли арзон ноутбукни Португалияга етказиб берган эди.\n- Intel билан бирга Португалияда "Магеллан" деб аталувчи йирик лойиҳани амалга оширганмиз. Ана шу лойиҳа доирасида 2008 йилда Португалия ҳукумати мамлакатдаги ўрта мактаблар учун ярим миллион шундай ноутбукни сотиб олган эди. Ўйлаймизки, ўзбекистонлик ўқувчилар ҳам бундан баҳраманд бўлишади, деди Роланд Ҳофман.\nЎқувчининг шахсий компютери ёки "Classmate PC" деб аталувчи арзон ноутбуклар 8.9 дюм экран ва 512 Гб хотирага эга бўлиб, 6 ёшдан 12 ёшгача бўлган ўқувчилар учун мўлжалланган. Оғирлиги 1.3 килограм.\nНархичи, деб сўраймиз Роланд Ҳофмандан.\n- Нархи 150-250 доллар оралиғида. Балки бундан арзонроқ ёки қимматроқ ҳам бўлиши мумкин. Португалияда бўлгани каби биз нархни компьютер параметрлари ва ҳукумат белгилаган бюджетдан келиб чиқиб белгилаймиз, дейди Micrоsoft ширкатининг Марказий ва Шарқий Европа давлатлари бўйича вакили Роланд Ҳофман.\n1975 йилда Билл Гейтс ва Пол Алленлар тарафидан асос солинган Micrоsoft корпорацияси шахсий компьютер дастурлар, интернет технологиялар ишлаб чиқувчи етакчи ширкат ҳисобланади. Micrоsoft маҳсулотлари 80 дан ортиқ давлатда сотилмоқда, дастурлари 45 дан ошиқ тилга таржима қилинган. Ширкат келажакда Ўзбекистонда ҳам ваколатхона очиш ниятида.\n- Бу борада ҳозир муҳокамалар давом этмоқда. Гап шундаки, ширкатимиз Марказий Осиёнинг Қозоғистондан ташқари ҳеч бир давлатида ваколатхонасига эга эмас. Агар очадиган бўлсак¸ Тошкент биз учун энг мақбули. Сабаби, Ўзбекистон минтақанинг бошқа давлатлари Қирғизистон, Туркманистон ва Тожикистонга қараганда ривожланганроқ кўринади. Бу мамлакат компьютер ва ахборот технологиялари соҳасида юқори малакали мутахассислар ва талабаларга эга. Агар биз Ўзбекистон ҳукумати билан ўқувчилар учун арзон ноутбуклар лойиҳасини муваффақиятли амалга оширсак, ўйлаймизки кейинроқ бу давлатда бошқа лойиҳаларни ҳам йўлга қўямиз, дейди Micrоsoft ширкатининг Марказий ва Шарқий Европа давлатлари бўйича вакили Роланд Ҳофман.


19 май 2021, Тошкент вақти: 07:38\nЎзбекистон Миллий хавфсизлик хизматини салкам 23 йил бошқарган 73 яшар Рустам Иноятов ўз вазифасидан истеъфога чиқарилди. Бу ҳақдаги хабар ижтимоий тармоқларда энг кўп улашилган хабарлардан бири бўлди. Турли қатлам вакиллари Иноятовнинг ишдан кетгани борасида ўз фикр-мулоҳазаларини билдирмоқда. Бу жараённи ушбу LIVE BLOG орқали биргаликда кузатамиз.\nКислов: "Серый кардинал"нинг четлатилиши ўзбек халқи учун янги умиддир\n“Фарғона.ру” агентлиги раҳбари Даниил Кислов Иноятовнинг истеъфосини шарҳлар экан Озодликка қуйидаги фикрларни билдирди:\n- Иноятовнинг кетиши ортидан “қўшҳукмронлик” вазияти билан боғлиқ ноаниқлик ниҳоясига етди. Энди барча ваколат “Мирзиёев гуруҳи”га тегишли. Бундан ташқари, бевосита Каримов режимини акс эттирувчи шахс, Иноятовнинг истеъфоси бутун Ўзбекистон учун янги умиддир. Биринчиси, тираннинг ўлими бўлса, иккинчиси унинг ўнг қўли бўлган, “серый кардинал”нинг сиёсий саҳнадан четлатилиши бўлди. Шавкат Мирзиёевнинг фаолияти янада кўпроқ ҳурматга сазовор: у мамлакат тарихидаги энг ёмон саҳифалар билан боғлиқ бўлган шахс фаолиятига барҳам берди. Лекин энди президент олдидан бундан ҳам муҳим вазифа турибди: махсус хизматни шундай ислоҳ қилиш лозимки, тизим коррупцион бойлик орттириш манбаи ва сиёсий жазо қуроли эмас, балки халқ хавфсизлиги учун фаолият олиб борсин!\nТашанов: Иноятов истеъфоси билан боғлиқ ажиотаж - ичимиздаги қўрқувлар жарангидир\n“Эзгулик” жамияти фаоли Абдураҳмон Ташанов МХХ раиси Иноятовнинг истеъфосини шарҳлар экан, битта раҳбарнинг кетиши билан тизимдан ўзгариш кутиш қийинлиги, бунинг учун тизим тўлақонли ислоҳ қилиниши лозим дейди:\n- Иноятовнинг истеъфосига ижтимоий тармоқларда кузатилаётган ажиотаж бу узоқ йиллардан бери ичимизда пайдо бўлган қўрқувлар жаранги. Айни пайтда мен Иноятов кетгани билан жуда катта ўзгариш бўлади деб кутаётганим йўқ. Лекин тизимдаги фаолиятнинг қонун билан тартибга солиниши бу катта ислоҳот бўлади,- дейди Ташанов.\nМуҳаммад Рауфхон: Иноятов МХХни "Миллий қўрқитув ташкилоти"га айлантирди\nТаниқли адиб Нуруллоҳ Муҳаммад Рауфхон Фейсбукдаги саҳифасида Иноятовни Ўзбекистонда "қўрқув салтанати"ни қурган шахс дея атаб, унинг ишдан кетганини олқишлади:\n- 2016 йил охирлари мамлакатимизда президент алмашинуви Ўзбекистонда янги даврни бошлаб берган бўлса, Рустам Иноятов истеъфоси одамларда ана ўша янги давр вақтинчалик эмас, давомли бўлишига катта умид туғдирди. Ҳар қандай давлат ўзининг хавфсизлик хизмати билан кучлидир. Жумладан, Ўзбекистон Миллий\nхавфсизлик хизмати (МХХ) ҳам аслида жуда керакли, жуда муҳим ташкилотдир. У ерда кечани кеча, кундузни кундуз демай ишлаётганлар шу боисдан улуғ ва шарафли вазифани адо этадилар. Лекин, минг афсус билан айтиш керак, бизнинг МХХ собиқ ДХҚ (КГБ)дан энг яхши тажрибалар билан бир қаторда бошқача фикрдагиларни қатағон қилиш, динга ва диний ҳаётга коммунистча ёндашув каби кўплаб салбий хислатларни ҳам мерос олди. Аста-секинлик билан давлат ва ҳукумат идораларига ўзининг одамини қўйиш йўли билан бутун мамлакат устидан ёппа ҳукмронликни қўлга олди. Президент айтмоқчи, асосий вазифаси қолиб, ҳамма соҳа ишига аралаша бошлади. Натижада, давлат ва ҳукумат идоралари ҳам бир иш қилишда МХХнинг қош-қовоғига қарайдиган ҳолга тушди. Булар устига, хизмат мавқеидан фойдаланган ҳолда “тирикчилик” ташвишига тушиб кетди. Қаердан пул чиқса, ўша ерда ҳозиру нозир бўлиб қолди. Жамиятнинг кўзини ўзидан шамғалат қилиш учун эса йўқ ердан душман ясаб, шу “душман”га қарши аёвсиз уруш очди. Минглаб айбсиз-гуноҳсиз ватандош қамоқларга ташланди. Мамлакатда эркин нафас олиб бўлмай қолди. Бора-бора Миллий хавфсизлик ташкилоти “Миллий қўрқитув ташкилоти”га айланди. Бу ишлар тепасида турган шахснинг вазифасидан кетишини халқимиз шунинг учун ҳам қизғин қаршилади. Ёдларингизда бўлса, яқиндагина Президент Шавкат Мирзиёев “МХХ ўз вазифасини қилсин, ҳамма ишга бурун суқавермасин!” деган маънода қаттиқ гапирди. Бу кўрсатмадан чиқиб келиб, янги раҳбар Ўзбекистон Миллий хавфсизлик хизматини халқни қўрқитадиган олабўжи ташкилотдан тағин ўз номига ярашадиган шарафли ташкилотга айлантиради, деб умид қиламан, деди Муҳаммад Рауфхон Озодликка билдирган фикрида.\nТаҳлилчи Илҳомов: Энди МХХни радикал ислоҳ қилиш лозим\nЛондондаги Шарқшунослик ва Африка тадқиқотлари марказининг Ўзбекистон бўйича таҳлилчиси Алишер Илҳомов Иноятов истеъфосидан кутиладиган натижа кейинги ҳаракатларга боғлиқлиги ҳақида ёзди:\n“Хизматни радикал ислоҳ қилиш, кадрларни кескин қисқартириш, жамоат назоратини ўрнатиш лозим” дея ёзган Илҳомов акс ҳолда "яна 25 йил кутиш лозим бўлади" дейди.\nУмида Ниёзова: Ўзбек халқи учун умидбахш хабар\nБерлиндаги Ўзбекистон-Германия форуми раҳбари Умида Ниёзова Иноятов истеъфоси ҳақидаги хабарни улашар экан, буни ижобий натижага эга воқеа сифатида таърифлайди.\nАндерсон: Мини-иноятовларни қамаш керак!\nДаниялик журналист Майкл Андерсон Иноятовнинг ишдан кетгани ҳақидаги постни улашар экан, шундай деб ёзди:\n“Илтимос, жаноб президент энди:\n- Гаагага битта чипта олинг ва бу қассобни самолётга ўтқазинг.\n- Мамлакатда қолаётган 10000лаб мини-иноятовларни қамоққа ташланг”\nTROLL.UZ: Бекорга ер қимирламади\nФейсбукдаги машҳур TROLL.UZ блоги Иноятов истеъфоси ҳақидаги хабарига "Ер бекорга қимирламаган" дея сарлавҳа қўйди:\nТармоқлардаги аксар фойдланувчилар Иноятов истеъфосидан хурсанд эканликлари ҳақида ёзди:\nАйримлар Иноятов истеъфосидан хурсанд бўлаётганларни тушунмаслиги ҳақида ёзди:\nАзиз муштарий, сиз МХХ раиси ўзгарганини қандай баҳолайсиз? МХХ фаолиятида қандай ўзгаришлар қилиниши лозим деб ўйлайсиз? МХХ тизими ислоҳотга зарур деб ҳисоблайсизми? Ўз фикр-мулоҳазаларингизни шу ерга шарҳ сифатида қолдиришингиз мумкин.


Бугун футбол. "Сурхон" - "Локомотив" / CHAMPIONAT.asia\nБугун футбол. "Сурхон" - "Локомотив"\n28 окт 11:52\nТеглар : Суперлига Локомотив"Сурхон"\nБугун Термизда Суперлига 21-туридан ўрин олган "Сурхон" - "Локомотив" баҳси бўлиб ўтади.\nСоат 15:00да бошланадиган учрашувни "Спорт" канали тўғридан тўғри эфирга узатишни режалаштирган. Турнир жадвалида "Локо" 26 очко билан 9-ўринни эгаллаб турибди. "Сурхон" ҳисобида 12 очко бўлиб, бу жамоа 13-ўринда боряпти.\nБугунги баҳс "Локомотив" учун иккинчи давра ҳисобидан сафардаги 5-учрашув бўлади. "Темирйўлчилар" бунгача бешта сафар беллашувида икки ғалаба, иккита дуранг ва бир мағлубият қайд этишган.\n"Сурхон" бугун иккинчи давра ҳисобидан ўз майдонидаги 4-ўйинини ўтказади. Термизликлар уйдаги охирги 4та ўйиндан биттасида ғалаба қозониб, уч бор мағлуб бўлишди. Хусусан жамоа АГМК, "Қўқон-1912" ва "Пахтакор"га умумий 0:8 ҳисобида имкониятни бой берди. Яъни бу ўйинларда майдон эгалари тўп кирита олишмади.\n"Локомотив" охирги учта сафар учрашувидан бери ғалаба қозона олмаяпти. Жамоа "Металлург" ва "Қизилқум" билан дуранг ўйнаган бўлса, "Сўғдиёна"га мағлуб бўлди.\nАлександр Касьян - 5'\nКахи Махарадзе - 44'\n5' Александр Касьян\n5' Шерзод Каримов\n44' Кахи Махарадзе\n44' Диёр Туропов\nРПЛ клублари ушбу мавсум еврокубокларда фақатгина бир ғалабага эришди 1\nВладимир Андреев: "Кубокда кўпроқ ёшларга эътибор қаратамиз" 4\n"Сурхон" - "Сўғдиёна" 1:2. Учрашувда урилган голлар ва хавфли вазиятларни томоша қилинг 3\n28 окт 12:01:17\nAdminlar to'g'irlab qo'yinglar! Dinamo - Shurtan 14 00da boshlanadi!!!!\n28 окт 14:09:27\nNO COMMENT SURXON O‘YINCHILARIGA\n28 окт 13:24:22\nБАРЧА СУРХОН МУХЛИСЛАРИГА ИЛТИМОС, ШУ "ЖАМОА" НИ СУРХОН ДЕБ АТАМАНГЛАР, БУЛАРНИНГ СУРХОН ДЕБ АТАЛИШИГА АСОС ЙЎҚ.\n28 окт 13:20:37\nХурматли сурхон номи билан майдонга пул учун виждонини сотиб тушадигон келгиндилар, бугун сизлардан галаба кутиб коламиз! Сурхон халки сиз келгиндиларни кечирмайди.\n29 окт 04:02:41\nСурхон нимасини сотади? Туп тепишни билса сотадида.\nПахтакор штрафнойдан урган голида дарвозабон нега кулини олиб кочди унда\n28 окт 15:32:27\nХа нимасини айтасиз. Сурхон сотмаса Пахтакор ютолмасди))))))\n28 окт 14:40:56\nJamik Termez фойдаланувчининг фикрига жавоб бериш\nБир гала порахурлар ишлайди Сурхонда Пахтакор билан уйинни сотгани билиниб колди футбол исроф буляпти бунга УФА реакция курсатиши шарт ессиз футболчи деган ном 1х бетчилар\n28 окт 13:41:43\n28 окт 12:59:20\nSurxon sen bilan futbol tv da körushguncha


Келгуси 3 йилда ижтимоий инфратузилмани ривожлантиришга қарийб 77 трлн сўм ажратилади\nПрезидент қарори билан 2022−2024 йилларда Ўзбекистоннинг ижтимоий ва ишлаб чиқариш инфратузилмасини ривожлантириш дастури қабул қилинди. Уни амалга оширишга эса жами 76,8 трлн сўм, шу жумладан, 2022 йилда — 23,8 трлн сўм ажратилади. Жорий йилда энг кўп маблағ ижтимоий соҳалар (5,9 трлн сўм), мудофаа органлари ва ёпиқ қисм (4,5 трлн сўм), муҳим объектларни қуриш (3,9 трлн сўм), йўл-транспорт инфратузилмасига (2,7 трлн сўм) йўналтирилади.\nҲафта давомида қуруқ ва илиқ об-ҳаво кузатилади\nЎзгидромет маълумотларига кўра, ҳафта давомида илиқ ва қуруқ об-ҳаво кузатилади. Жума куни эса Ўзбекистоннинг барча ҳудудларида (Фарғона водийсидан ташқари) ёмғир ёғади, шимолий ҳудудларда ва республиканинг тоғли ҳудудларида қор ёғиши мумкин.\nТошкент метрополитенида Humans`дан мобил алоқа ва йўл ҳақини контактсиз тўлаш имконияти пайдо бўлди\nЭнди метрода бўлганингизда қўнғироқ қилишингиз, интернетдан фойдаланишингиз ва йўл ҳақини банк картаси орқали тўлашингиз мумкин бўлди.\nТеатр режиссёри Жўра Маҳмудов вафот этди\nЎзбекистон санъат арбоби, театр режиссёри Жўра Маҳмудов 80 ёшида вафот этди. У фаолияти давомида «Қирол Лир», «Она»,"Қиёмат қарз", «Оғриқ тишлар», «Қаердасан, жон болам» ва бошқа спектаклларни саҳналаштирган.\n23 январ 2022, 21:37 1\n22 январ 2022, 18:01\n22 январ 2022, 16:34\n22 январ 2022, 12:15\nПрезидент ҳузуридаги Хавфсизлик кенгаши котибининг ўринбосари Бабур Шаякубов Қуролли Кучлар Академияси бошлиғи этиб тайинланди. У ушбу лавозимда Шавкатбек Мамажоновнинг ўрнини эгаллади.\nВетчина ва пишлоқ солинган пишириқлар, товуқли рулет, лавашдан пицца, картошкали ва товуқли найчалар, — Zira.uz лаваш хамиридан тайёрланадиган таомлар рецептлари рўйхатини тақдим этади.\n1 2 3 4 5 … 1287


Шакирага қамоқ жазоси хавф солмоқда | Qalampir.uz\nШакирага қамоқ жазоси хавф солмоқда\nМаданият-санъат\t30 Июль 15:53 16901\nКолумбиялик қўшиқчи Шакира солиқ тўлашдан бўйин товлаш айблови билан судланиши мумкин. Бу ҳақда “Euro Weekly News” газетаси хабар бермоқда.\nМаълум қилинишича. прокуратура Шакирани олтита солиқ жиноятида айбламоқда. Тўланиши керак бўлган маблағнинг умумий миқдори 14 минг 500 евро.\nҚайд этилишича, хонанда 2012, 2013 ва 2014 йилларда солиқ тўламаган. Қўшиқчининг ўзи бу ҳолатни Багам оролларида яшаганлиги ва камдан-кам ҳолларда Испанияга ташриф буюрганлиги билан изоҳлаган. Бироқ, ушбу баёнот солиқ инспекторлари томонидан рад этилган. Уларнинг сўзларига кўра, ушбу даврда Шакира 183 кундан ортиқ Испанияда яшаган. Бу муддат Шакирани мамлакатнинг солиқ резиденти, деб ҳисоблаш учун етарли экани айтилган.\nХабарга кўра, уч йиллик терговдан сўнг, судья Шакирани суд залига чақириш учун етарли асослар бор деган хулосага келган. Газетанинг ёзишича, у фақат прокуратура билан келишувга эришган тақдирдагина суд бўлмайди. Aгар жаҳон юлдузи айбдор деб топилса, қамоқ жазосига маҳкум этилиши мумкин.\nМаълумот ўрнида, 2015 йилда Шакиранинг турмуш ўртоғи футболчи Жерар Пике Испания солиқ идораларига 2,5 миллион евро қарз эди. Солиқ идораси маълумотларига кўра, футболчи 2007 йилдан 2010 йилгача кам солиқ тўлаган.\n22 Сентябрь 15:47 45365\n24 Сентябрь 07:41 27019\n23 Сентябрь 08:03 22700